
Uvodnik 

Ispod pločnika je slobodarsko 
(ili anarhističkoj glasilo, 
mogli bismo reći 
dvomjesečnik, jer nam je 
hvatanje i praćenje 
zadanog ritma zasad 
polazilo za rukom. Unatoč 
svijesti o nestalnosti vremena i njegovom 
neprestanom izmicanju, ovakvo nam 
definiranje u okvirima vremena ipak garantira 
željeni kontinuitet. 

Osnovna ideja jest biti medij slobodarskog 
pokreta, te se može reći da na određeni način 
(iako ne u potpunosti) nastavljamo rad koji su 
započeli drugi objavljujući Comunitas, 
Nećemo i nedamo, Zaginflatch i cijeli niz 
drugih publikacija koje su obilježile godine 
rada slobodarskog pokreta kod nas. Unatoč 
tome što je propagandna bomba informacija 
odavno aktivirana, činjenica je da je njezin 
upravljač najčešće u rukama masovnih medija 
koji su oduvijek bili naklonjeni svim vlastima. 
Upravo stoga postoje događaji i ideje koje se 
zaobilaze, kojima je neka nevidljiva ruka 
odredila mjesto ispod svakodnevnih senzacija 
i dnevnih kronika gradskih ulica. Jedna od 
ideja Ispod pločnika jest stoga da između 
ostalog bude prostor za takve, najčešće 
zaobilažene ideje, vijesti, stavove, razgovore i 
aktualne situacije slobodarskog pokreta. Uz 
različite prijevode, autorske članke, 
predstavljanja novih knjiga i drugih izdanja 
Ispod pločnika također nastoji pružiti otvorenu 
diskusiju teorije i prakse, odnosno papirnatih 
stavova i svakodnevnih postupaka, a ne samo 
periodično izdanje ideja na papiru. Sve je 
ovo ionako tek mali doprinos onome što 
pokret radi, ono ostalo i bitno događa se u 
svakodnevnom životu, na ulici, na radnom 
mjestu, u školi, na fakultetu, u našim 
međusobnim odnosima... 

Raznolikošću stavova i ideja koje donosimo ili 
ćemo donositi želimo naglasiti važnost i 
nužnost propitivanja tuđih, ali i vlastitih 
stavova; nužnost diskusije i konstruktivne 
kritičnosti kojom istovremeno rušimo mit o 
objektivnosti i konstanti naših stavova jer oni 
niti to jesu niti bi takvima trebali biti. Želimo 
naglasiti nužnost promjene proizašle iz 
osobnog promišljanja iznesenih stavova, a ne 
puko usvajanje predstavljenih ideja. Uz sve to 
treba reći da stavovi izneseni u tekstovima 
nisu nužno stavovi iza kojih stoji uredništvo, 
već tekstove objavljujemo zato jer ih 
nalazimo zanimljivima i dobrom podlogom za 
diskusiju i razvoj rasprave. 

I na kraju... u želji da dopremo do šireg 
čitateljstva, odlučili smo Ispod pločnika 
ostavljati i na frekventnijim kulturnim 
mjestima i knjižarama čiji popis možete naći 
na zadnjoj stranici... 

Financiramo se donacijama, pa kada naletite 
na kutiju na kojoj piše "donacije", ubacite 
nešto, to će nam puno pomoći. 

Trenutno nemamo fizičku adresu, a 
kontaktirati nas možete putem elektroničke 
pošte. Ukoliko želite pomoći na bilo koji 
način, poslati vijest/prilog, ili primati Ispod 
pločnika na svoju adresu, pišite na: 
ispodplocnika@net.hr 



Uvodni tekst u ljetni broj Ispod pločnika 

Besmislenost stvaranja "povijesnih 
trenutaka" i spektakla 



Iz broja u broj govorimo o vremenu koje nam 
izmiče, no to vrijeme je naš život pa nam 
zapravo izmiče samo rok koji si zadajemo za 
objavljivanje novog broja. Život živimo, zbog 
čega ponekad rok trpi, ali taj rok zapravo 
nije važan, kao niti kvantiteta i mjerljive 
vrijednosti kojima kao da pokušavamo 
prikazati ozbiljnost onoga što radimo. Više 
od svega toga nas zanima sadržaj. 

Međutim, upravo je sadržaj ono što ponekad 
izmiče ili nestaje iz fokusa tijekom društvenih 
događaja koji su posljednjih mjeseci ili čak 
godinu dana često prikazivani kao "ključni", 
"veliki" i na kraju "povijesni". 

Stavljajući sve ove predznake pred ono što se 
radilo, a radilo se o pokušaju da sami 
događaji već od samog početka budu 
shvaćeni kao važniji od svega ostalog, važniji 
od bilo čega što se do sad radilo, i prije 
svega, kao da je to najvažnije, prvo... Puno 
toga je rađeno "prvi put". Prve blokade, prvi 
prosvjedi. Stvarala se povijest. 

Zapravo, igralo se prema pravilima koje 
diktiraju mediji, koje diktira spektakl kao 
jedino pravilo kojim određujemo što je 
vrijedan politički događaj, odnosno što je 
uopće događaj. Naravno, ništa od toga nije 
bilo prvo ili jedino, a govoriti o sebi i 
događaju koji organiziraš kao "povijesnom" 
je više nego problematično. No, tako su se 
odvijale stvari. 

Upravo ovakav pristup je umanjio važnost 


sadržaja ili ga u potpunosti izbrisao, dok je 
vanjski dojam i forma preuzela glavnu ulogu. 
Događaj je postao spektakl, inače nije 
"medijski zanimljiv", kako smo to mogli čuti. 
Tako se još jednom odigrala stara predstava - 
umjesto da mediji poprate događaj, sam 
događaj podilazi medijima, mediji su zapravo 
događaj. 

Međutim, želja da se svidimo medijima i 
javnosti nisu toliko zabrinjavajući kao svako 
suzdržavanje od prelaženja te granice 
dopadljivosti i zaziranje od svake akcije koja 
može narušiti imidž "građanskog", 
"uljuđenog", "mirnog", "prihvatljivog"... 
Važno je držati se propisanog protokola, ne 
prelaziti postavljene granice, i, iznad svega, 
ne dovoditi sustav u pitanje. To bi ipak bilo 
previše, netko bi to mogao shvatiti kao poziv 
na "nasilje". 

I u silnom trudu uloženom u imidž, 
dopadljivost i medijsku sliku, negdje je 
nestao sadržaj. Mediji su javnosti prenosili 
samo parole i vizualno atraktivne scene, a 
sadržaj se, ono bitno, negdje izgubio, dok su 
razni aktivisti i profesionalni revolucionari 
zadovoljno trljali ruke i govorili o minutama 
koje su zauzeli u kojoj informativnoj emisiji, 
rezuckali članke za svoje arhive i spremali 
web stranice i galerije fotografija, baš poput 
kakvog trofeja čijom kvantitetom dokazuju 
uspjeh svoje aktivnosti. 

Apsurd cijele situacije je da to prečesto 
predstavlja glavni rezultat i cilj akcije. Ako 


Distribucija i financiranje 

Ispod pločnika želimo distribuirati na što različitijim mjestima. Ne postoji ciljana publika. Popis 
mjesta gdje ga je moguće pronaći nalazi se na zadnjoj stranici, a ukoliko želite pomoći u 
distribuciji, slobodno se javite putem e-maila i poslati ćemo vam željeni broj primjeraka. 

Sav rad na Ispod pločnika je volonterski, a financira se isključivo donacijama i benefit 
događanjima. Zato će svaka donacija biti od velike pomoći. Troškovi koje imamo su tisak, 
poštarina i još poneki sitni trošak. Unatoč niskim troškovima, oni ipak postoje i moramo ih iz 
broja u broj pokriti, o čemu ovisi i naklada, a koju želimo povećati kako bi proširili distribuciju. 

nema medija, nije bilo uspješno. 

Znači li to da mrzimo medije? Ne, i sami smo 
medij, ali, kako se to voli reći, naš medij, 
gdje u potpunosti imamo kontrolu nad tim što 
će i kako biti objavljeno, nema krivih 
interpretacija ili zlonamjernih komentara. 
Jednostavno koristimo novine kao sredstvo 
komunikacije, a ne manipulacije, što je u 
osnovi funkcija svih mainstream medija. 

Ne želimo čak ni reći da se komunikacije s 
medijima treba odreći, ali je treba dozirati, 
dobro odrediti i ponekad reći "ne, ne želimo 
trenutno komunicirati s vama" i nadasve, 
moći reći "ne, ne želimo da nas 
fotografirate". Naime, upravo ovakve situacije 
su se dogodile nekoliko puta tijekom 
Anarhističkog sajma knjiga u Zagrebu, gdje 
su predstavnici medija bili iznenađeni 
odbijanjem sudionika da ih se fotografira, 
pokušavajući svim argumentima iznuditi 
fotografiju: "mi to radimo zbog vas", "pa zar 
ne želite da se ideja proširi" i slično. 

Jasno je da mediji ne postoje zbog nas, nije 
im svrha informiranje ili širenje anarhističkih 
ideja. Zapravo, svrha im je širenje ideja koje 
propagira država i kapitalisti, a kao ukras i 
privid "pluralizma" prikazuju "iznimke" koje, 
eto, dokazuju da smo ipak demokratsko 
društvo. 

To nas dovodi do pitanja demokracije, fetiša 
koji se provlači kroz posljednje razdoblje, gdje 
se ideja demokracije zaziva od strane 
liberalnih i građanskih inicijativa, studentskih 
buntovnika, raznih ljevičara pa čak i 
anarhista, pri čemu svatko od spomenutih 
nudi svoju verziju jednog te istog oblika 
organizacije društva, ali teks različitim 
dozama autoriteta i vlasti. Neki su u tome 
uspješniji retoričari, neki bolji populisti, ali 
ideja je ista - privoliti što veći broj članova, 
pristaša, simpatizera u svoj tabor, jer 
kvantiteta, a ne kvaliteta je ono što povijesne 
događaje i inicijative čini povijesnim, važnim, 
velikim i ozbiljnim. I, naravno, minutaža u 
Dnevniku. 

Sve navedeno u ovom uvodu je frustrirajuće i 
poražavajuće je zaključiti da većina 
društvenih zbivanja ne traži odmak od 
postojećeg stanja, ne gleda dalje od zadanog 
i ne ulazi u sukob s dominantnim, već traži 
svoje mjesto unutar dominantnog. 

Ono što nas zanima je kako promjeniti takvo 
stanje stvari, kako ga privesti kraju i krenuti u 
istraživanje mogućnosti koje nadilaze sva 
naša i tuđa iskustva. 

Spektakl je prolazna stvar, ne zanimaju nas 
stvari na pet minuta, već za cijeli život, jer 
riječ je o našem životu... 

I zato, u Ispod pločnika govorimo o stvarima, 
nadamo se, na drugačiji način. Dovodimo 
samorazumljive koncepte u pitanje, 
pokušavamo pronaći zanimljive teorijske 
doprinose, ali i inspirativne tekstove koji 
navode na akciju, jer teorija bez akcije je 
bezvrijedna i obrnuto. To ne možemo 
ponoviti dovoljno puta. 

Upravo zbog toga iz broja u broj možemo 
nastaviti pozivati sve da se organiziraju, 
provode akcije u svom okruženju i 
sukobljavaju s dominantnim, dok jednom ne 
pukne. Time ne stvaramo povijest, već 
pokušavamo živjeti život vrijedan življenja i 
ništa više. Sve manje od toga je 
neprihvatljivo. 


GM sjeme kao Trojanski konj 

Zapalite genetski modificirano sjeme 


Poljoprivrednike na Haitiju 
Seljački pokret Papaye poziva 
da zapale sjeme koje su 
dobili kao donaciju od 
korporacije Monsanto, jer bi 
upotreba tog sjemena u 
potpunsoti promjenila 
tradicionalnu poljoprivredu i 
stvorila ovisnost o toj 
korporaciji. 



Nakon potresa na Haiti stižu 
tone pomoći pa su neke 
korporacije, poput zloglasnog 
Monsanto, u tome prepoznale 
svoju priliku za plasirati GM 
sjeme pod izlikom pomoći i većeg uroda. 

Ono što nisu rekli je da sjeme poljoprivrednici 
ne mogu sami sljedeće godine proizvesti, ali i 
nužnost posebnih kemikalija. Sve to bi 
promjenilo tradicionalnu poljopriredu na 
Haitiju i uništilo život na selu. Zato je Seljački 
pokret Papaye pozvao poljoprivrednike da 
zapale donirano sjeme i okarakterizirao ovaj 
potez korporacije, SAD-a i vlade Haitija kao 


otvoreni napad na zemlju otrovom na što će 
odgovoriti svim sredstvima. 

Stanovništvo Haitija je i prije potresa bilo 
pothranjeno, a nakon potresa je velik broj 
ljudi otišao u ruralna područja, što je 
povećalo pritisak na poljoprivredu. Međutim, 
sami seljaci odbijaju ovakvu vrstu pomoći, 
koja je prepoznata kao korporacijski Trojanski 
konj. 


Međunarodna solidarnost 

Institut-A: indonezijski autonomni 
prostor poziva na solidarnost 


Institut-A je autonomni prostor i anarhistički 
infoshop u Jakarti koji djeluje već godinu 
dana treba financijsku pomoć kako bi 
opstao. Riječ o projektu koji predstavlja 
mjesto iz kojeg kreće niz incijativa, što ga 
čini izrazito važnim. 

Institut-A je anarhsitički prostor, otvoren za 
javnost, a unutar njega se nalaze knjige i 
druge anarhističke i antiautoritarne 
publikacije. Riječ je o jedinom takvom 
prostoru u Jakarti jer je jedini uspio opstati. 

S ozirom na to da se nalazi u iznajmljenom 
prostoru, potrebna im je financijska pomoć 
kako bi opstali, što su do sad uspjevali 
prikupljajući novac kroz razne koncerte, no 


uskoro ističe trajanje 
ugovora o najmu i 
potreban im je 
dodatan novac kako 
bi zadržali prostor. 

Za sve detalje se možete obratiti na e-mail 
instituta(at)gmail.com, dok više o ovom 
projektu možete saznati na 
www.instituta.webs.com 
Uz poziv na solidarnost je priložena i 
poštanska adresa koju također objavljujemo: 

JI. Arteri Permata Hijau No. 14. dekatdengan 
Gedung ITC Permata Hijau, 

Jakarta Selatan, atau Beleza 
Jakarta, Indonesia 



Cijelo društvo bi trebalo sudjelovati 

Akcija u Solunu: uzeli hranu u 
supermarketu i zapalili novac 


Nakon niza takozvanih "robin hudovskih" 
akcija koje su se dogodile u Grčkoj, u Solunu 
se dogodila akcija tijekom koje su anarhisti 
uzeli osnovne namirnice poput tjestenine, 
ulja, riže i slično, a iz kase su uzeli novac 
koji je ispred supermarketa zapaljen kao dio 
simbolične akcije. Pogledajte video. 

Ono što je posebno zanimljivo kod ove akcije 
je činjenica da su ovaj put ljudi koji su u njoj 
sudjelovali odbili tu etiketu anarhističkih 
Robin Hoodova, koji pljačkaju bogate i dijele 
siromašnima, već su hranu zadržali i poručili 
svima da ne žele biti avangarda, elita ili 


profesionalni revolucionari koji će vršiti akcije 
u ime društva, već pozivaju društvo da radi 
iste takve akcije. 

Time nisu željeli uputiti kritiku na račun onih 
koji uzete stvari dijele, već su željeli poručiti 
da uspjeh socijalnog rata koji je u tijeku u 
Grčkoj leži u sudjelovanju svih, a ne tek 
nekolicine aktivnih te da odgovornost za 
društvene promjene mora preuzeti svaka 
pojedina osoba. 

Cijeli tekst letka i političke poruke iza ove 
akcije možete pročitati na 
www.ispodplocnika.net, gdje se nalazi i link 
na video. 

O tom se pitanju mnogo govori, ali 
dijagnoza je samo jedna. Na lijevo i na 
desno, mišljenje je nepodijeljeno: živimo u 
"atmosferi nesigurnosti". 

Svakodnevne vijesti sručuju na nas litre krvi 
sakupljene izravno na mjestima napada, 
silovanja, ubojstava. Okrutni događaji 
manijakalno opisani i zabilježeni do 
najsitnijih detalja izazivaju strašnu jezu duž 
cijele kičme, već oslabljene svakidašnjim 
sklekovima. 

Pratiti tuđe nesreće ne predstavlja više utjehu, 
ne uspijevamo odahnuti pri pomislili da smo 
preživjeli i da smo neozlijeđeni. Živimo u 
noćnoj mori, te nesreće pritišću na ekran da 
bi se strovalile na tepih naše sobe. Sto ako 
sutra mi postanemo protagonisti tih istih 
dnevnika iz kojih pršti samo krv? U strepnji 
počinjemo triput okretati ključ u bravi, 
izbjegavati novog susjeda i kloniti se ulica 
čim padne mrak. Panika se širi, generalizira 
se poput uvjerenja da je nesigurnost života zlo 
našeg doba. Kad bi se nje riješili, otvorila bi 
nam se vrata raja. 

Da budemo iskreni, postoje sumnje glede 
realnog povećanja nasilja. Nakon izričitih 
zahtjeva i sami "stručnjaci" moraju priznati da 
ne postoji bitna razlika u odnosu na prošlost: 
val statistika je samo plod drugačijeg kriterija 


računanja. No, i uočljivosti. Funkcionira na 
slijedeći način. Politička klasa stavi problem 
sigurnosti u središte gotovo svih svojih govora. 
Novinari, uslužni kao i obično prema svojim 
gospodarima, ponavljaju brige političara te ih 
obogaćuju ilustrirajući ih događajima iz crne 
kronike. Zasigurno ne nedostaju vijesti, bitno 
da se ne objave kao notica na petnaestoj 
stranici, trebaju prekomjerno narasti da bi 
postale primjer. Političarima preostaje još 
samo da ih komentiraju i igra je gotova: 
"Vidite kako su naše brige bile i više nego 
opravdane, neprikosnovene? Zaista postoji 
problem sigurnosti!" 

Na kraju krajeva, sav taj trud ne bi imao 
nekog smisla kad ne bi imao za cilj širenje 
panike među ljudima, tjerajući ih da se 
obrate svojim zastupnicima zahtijevajući 
drastične mjere. Protiv koga? Pa protiv onih 
sitnih prijestupnika koji se pretvore u divove 
kriminala čim se nađu pod reflektorima. 

Jasno nam je da se sitni prijestupnici ne 
nalaze baš na vrhu liste problema koji 
uzrujavaju naše živote. Veće nepogode 
dovode u opasnost opstanak našeg doba i nas 
samih. Planetu prijete ekološke neravnoteže, 
radnim mjestima predstoje smanjenja i 
restrukturiranja, naši domovi su u nemilosti 
lopovluka banaka, zdravlje nam izjedaju 


otrovi koje jedemo i udišemo... Čitavoj našoj 
egzistenciji prijete stalne opasnosti (da ne 
govorimo o ratovima u tijeku i u pripremi, s 
njihovim nepredvidljivim kolateralnim 
učincima), čije su posljedice mnogo gore od 
krađe novčanika u autobusu. Popis mogućih 
nepogoda je tako dugačak, naši dani toliko 
prolaze u znaku neizvjesnosti i bijede da je 
zaista suludo smatrati kako su sitni kriminalci 
uzrok bolesti društva. 

No, onda iz kojeg nam vražjeg razloga 
ponavljaju do besvijesti da nasilje vreba iza 
ugla? Vrlo jednostavno. Da bi država mogla 
navući kostim Velikog Zaštitnika, oko kojeg 
ćemo se okupiti, i Ispravljača Nepravdi, 
kojem ćemo se obratiti, budući da ne mogu, 
jasno, pljačkaši, džeparoši, dileri, silovatelji ili 
ubojice - slučajni ili okorjeli, pravi ili 
navodni, autohtoni ili tuđinci - biti odgovorni 
za devastaciju okoliša, za otkaze, financijske 
špekulacije, prehrambene prijevare, nesreće 
na poslu, bombardiranja civila, nestašice 
ovog svijeta i svaki drugi veliki društveni 
problem. Je li potrebno otkriti tko je izravno 
odgovoran za sve ove nedaće? Kažnjavanje 
kradljivaca kokoši na javnom mjestu služi 
državi i njenim pristašama da bi odvratili opću 
pozornost od privatnog tova morskih pasa. 

Klin se klinom izbija - zato institucije šire 

paniku koju pripisuju nekom drugom, sve 
većim podizanjem i napuhavanjem. 
Sigurnosna fobija automatski odražava još 
jednu značajnu prednost za političku klasu, 
opravdava uporabu sve oštrijih i strožijih 
mjera, koje pak zahtjeva sam narod da bi se 
postigla "sigurnost kazne". (Za koga? ali to je 
druga priča). Kakogod bilo, narod zastrašen 
džeparanjem pozdravlja povećanje broja 
policajaca, narod zaplašen zločinima 
imigranata s olakšanjem prihvaća postojanje 
Cpt-a 1 , narod koji se boji da će naići na 
uljeza u vlastitom domu rado prihvaćamo 
kapilarno širenje nadzora, i tako dalje. No, 
mjere predostrožnosti koje se poduzimaju u 
ime borbe protiv malobrojnih sitnih 
prijestupnika bit će kasnije korisne u borbi 
protiv mnogobrojnih potencijalnih 
buntovnika. Prava opasnost koju treba ugušiti 
su društveni sukobi, a ne mikrokriminalitet. 
Političko iskorištavanje osjećaja nesigurnosti 
fantastičan je pokretač represivnih zakona. 
Klima straha u kojoj živimo nije nipošto 
prirodna posljedica današnjih društvenih 
uvjeta: namjerno je stvorena da bi se 
zadovoljnog građnina uvelo u nečuveni 
policijski režim. Država izjednačava problem 
javne sigurnosti s "mikrokriminalitetom" u 
cilju nametanja vlastitog rješnja: javna 
sigurnost. 

Sve sigurnosne mjere autentični su napadi na 
slobodu pojedinca i ne bi bile tako olako 
shvaćene da se tijekom posljednjih godina 
nije odvila jedna prava i istinska policijska 
operacija mišljenja, u svrhu nametanja stava 
da je sigurnost jamstvo slobode, a ne njena 
preventivna negacija. Na taj su način stvoreni 
bolest i lijek, povezujući u ideološki čvrsti 
savez sigurnost i slobodu. Apsurdan savez, 
nemoguć između dva kontradiktorna pojma 
koja se, kao voda i vatra, dodirom 
međusobno zatiru. 

Gradilišta sigurnosti danas niču na grobovima 
slobode. Sigurnosti je cilj udaljiti svaku 
opasnost, dok sloboda podrazumijeva, 
obrnuto, prkositi svakoj opasnosti. Nije 
slučajnost što izraz "staviti na sigurno mjesto" 
obično znači staviti nešto pod ključ. Tipičan 
primjer je divlja životinja otrgnuta džungli i 
zatvorena u kavez. Na taj je način, uvjeravaju 
nas upravitelji zoološkog vrta, životinja 
zaštićena od džungle i stavljena na sigurno 
mjesto. Iza rešetaka neće biti izložena 
opasnostima, da je usmrte lovci ili rastrgaju 
divlje zvijeri. Da, ova se životinja nalazi na 
sigurnom, ali uz visoku cijenu: cijenu njene 
slobode. Znamo da izbjegavajući opasnost 
nećemo živjeti život, jedva ćemo ga očuvati, 
zato što samo kad idemo u susret opasnostima 
živimo život u potpunosti. 

Ujedinjenje sigurnosti i slobode je, dakle, 
zbilja nekompatibilno. 

"Sto više nadzora, to više sigurnosti", kaže 
povodljiv narod. A zatim, da stvar bude gora, 
nadodaje: "Kamere su korisne jer se pred 
njihovim očima ne može ništa loše dogoditi." 
Jezoviti stavovi, simptomi bezuvjetne ljubavi 
prema Velikom Bratom. Ali, tko bi htio živjeti 
život pod nadzorom i u kojem se ništa ne 
zbiva ? Samo pod uvjetom potpunog 

1. Cpt - Centro di permanenza temporanea: 
privremeni prihvatni centar; moderni koncentracioni 
logori u kojima su zatvoreni (bez sudskog procesa) 
ilegalni useljenici. 


zamračenja možemo veselo ući u 
emocionalnu pustinju kojom šepa naše doba. 
Sloboda je samoodređenje, odabir raznih 
mogućnosti, kocka, izazov nepoznatom, koje 
se ne može realizirati pod staklenim zvonom. 
Međutim, u današnje vrijeme najvažnija 
vrlina "poštenog" čovjeka je voditi život u 
potpunoj transparentnosti. Transparentna 
osoba nema što sakriti i zatajiti iz svog javnog 
i privatnog života, dakle ne treba se bojati 
tuđeg pogleda. U ime transparentnosti svaka 
nametanje i kontrola postaje legitimna, a 
svaka želja za očuvanjem tajne znak krivnje. 
Zanimljivo, ono što je nekad bilo obavijeno 
poštivanjem i diskrecijom, privatni život 
pojedinaca, danas je postalo sumnjivo. 
Logičkom i retoričkom akrobacijom danas se 
gleda podozrivo na čuvanje vlastitih tajni. 

Kad se jednom zabrani privatni život, sve ono 
što ga može otkriti - istraga - poprima, 
dakako, primarnu vrijednost. Ako je tako, 
sredstva koja se koriste u tu svrhu ne smiju se 
dovoditi u sumnju. Opravdavanje 
prisluškivanja! 

U početku je ova potreba transparentnosti 
nastala da bi se suzbile zloupotrebe 
vlastodržaca. Sasvim je razumljivo zahtijevati 
transparentnost života političkih osoba, 
vršitelja visokih dužnosti. Oni se moraju 
očitovati o načinu na koji upravljaju "javnom 
stvari", to jest trebaju biti dovedeni u situaciju 
da ne mogu zloupotrebljavati svoje 
povlastice. No, postavljati suprotan zahtjev - 
da obični ljudi moraju biti transparentni pred 
očima vlastodržaca - je nešto najstrašnije što 
možemo zamisliti. Pod izlikom razmjene 
"informacija" i recipročnog nadzora 
postavljaju se temelji totalitarizma. 

Ekstremna transparentnost već sama po sebi 
ima neugodne posljedice: u ljudskom biću 
postoje područja koja se, po prirodi stvari, 
skrivaju od indiskretnih pogleda. Jedno od 
njih je intimnost osobe, na primjer njene 
seksualne sklonosti. U prošlosti su osobe koje 
su se zanimale za tuđu intimnost bile 
smatrane tračarama i s prijekorom se na njih 
gledalo. Prekršten u "gossip", danas se trač 
smatra pigmentom koji začinja inače 
bezbojne razgovore. Bijeda jednog svijeta 
koji je pretvorio privatne poroke u javne 
vrline. 

No, tko će stati i razmisliti o pravom uzroku 
ove pojave? Da, istina je, naši domovi su 
postali portirnice, ali radi se samo o 
kontraindikaciji jedne udarne terapije 
propisane protiv slobode misli. Da bi se 
sloboda istjerala na vidjelo, pošto ju je uvijek 
moguće zaštiti tajnom, puca se na gomilu. 
Poziv na transparentnost pogrebno je 
poduzeće koje prethodi sprovodu pokojne 
slobode, na svakom području ljudskog života. 
A mi, umjesto da se pobunimo pred 
streljačkim vodom, spuštamo pogled. Živimo 
u društvu na uvjetnoj slobodi i svakodnevno 
se poslušno odlazimo upisati u registar 
rezignacije. Mi - zbog bojazni koju osjećamo 
pred potpunom slobodom, bez granica i 
ograničenja; zbog zaglušujućeg medijskog 
bombardiranja koje nam posvuda ukazuje na 
neprijatelje, tjerajući nas da izaberemo 
manje zlo društvenog nadzora; ali i zbog 
našeg sudjelovanja u podlosti - osjećamo 
znatno olakšanje! Tijekom posljednjih godina 
ne samo da nas je televizija uvjerila u 


dobrotu policajaca i sudaca (heroja 
beskrajnih TV serijala), već nas je i pozvala 
da provirujemo izravno kroz ključanicu. Uz 
takozvani "realityshow" pojam transparentog 
života postao nam je blizak i normalan, život 
koji se odvija pred očima sviju i kojeg se 
periodično osuđuje, kažnjava ili nagrađuje. 
Protest protiv devastacije privatnosti se 
sprječava podizanjem već klasičnih bedema: 
"ako nemate što tajiti, nemate razloga bojati 
se nadzora". Zapanjujući rezon policijske 
naravi, koji je još jednom putem logičkog 
obrata pretvorio diskreciju u manu, a 
uplitanje u vrlinu. Svakidašnji život sve više 
sliči zatvoru u kojem se uzimaju otisci prstiju 
svakom novorođenom, u kojem se prolazi kroz 
bezbrojne detektore metala, gdje nas 
promatraju elektronske oči, gdje je 
pretpostavka nevinosti zamijenjena 
pretpostavkom krivnje. 

Još jedna posljedica klime straha pojačane 
ideologijom sigurnosti. Ako se svi osjećaju 
nesigurni znači da svatko predstavlja prijetnju 
svakom, zato ne postoje žrtve, već samo krivci 
ili potencijalni krivci. Ako se ja želim zaštiti od 
mog susjeda, a istovremeno se moj susjed želi 
zaštiti od mene, ishod je da smo obojica 
mogući nasilnici kojima bi bilo opasno 
priznati neku slobodu. 

Svi smo postali sumnjivi zbog onog što bi 
mogli počiniti kad bi koristili našu slobodu. 
Država ide u krajnost ove logike i koristi svoje 
"pravo" da kazni navedenu prijetnju već od 
njenih bezazlenih pojava, te čak da je 
preventivno uguši. U prošlosti se barem tvrdilo 
da pojedinac postaje krivično gonjen od 
trenutka kad svoje prekršajne namjere 
provede u djelo. Svatko je mogao sanjati o 
ubojstvu, ali nitko to nije mogao učiniti 
nekažnjeno (osim onih u uniformi, naravno). 
Demokratska civilizacija, zapadnjačka, voljela 
se hvaliti svojom "superiornošću" u odnosu na 
druge civilizacije, smatrane reakcionarnim 
zato što svojem društvu nisu jamčile potpunu 
slobodu misli. Propagandistička laž, 
nesumnjivo, ali koja se barem morala 
prerušavati kako bi izgledala vjerodostojno. 
Danas se represija oslobodila srama i svima 
je jasno da sam san o prekršaju, samo 
drugačije mišljenje, privlači željeznu ruku 
sudstva. Primjer? Hapšenja koja redovito 
stavljaju lisice na ruke osobama koje su s 
interneta skidale "pedo-pornografske" slike. 
Koliko god takvo ponašanje bilo sporno, 
prezrivo, gnjusno, činjenica je da ove osobe 
nisu okrivljene zato što su zlostavljale 
maloljetnike, nego zato što su u intimnosti 
svoga doma gledale slike. Kad će javne 
lomače Sadeovih djela? 

Još jedan primjer, s druge strane, hapšenje je 
naših prijatelja 12. veljače 2007. u sklopu 
istrage o takozvanim "novim Crvenim 
Brigadama". Nakon što ih je policijska 
patrola zaustavila tijekom počinjenja teškog 
zločina Ijepljenja plakata, odmah je i njih 
uhapsila. Činjenica je sama po sebi vrlo 
indikativna, budući da plakat može u krajnjoj 
liniji izražavati ideju. Treba spomenuti, ideja 
koju je ovaj plakat izražavao nije bio poziv na 
oružanu borbu, samo je izjednačavao rats 
terorizmom. Kad će hapšenje antimilitarista i 
pacifista? 

Pojedinac je, sa svojim idejama, težnjama i 
nagonima, prijetnja društvenom redu, ali i 

samom sebi i drugima. Iz čega proizlazi 
ozračje građanskog rata, koje se širi: policijski 
sat, ophodnja naoružanih vojnika, policijske 
blokade cesta. Kao da se objavio rat 
prividnom neprijatelju, kojeg nema, ali koji bi 
mogao postojati. Svima i nikome. Ako je 
svaki pojedinac potencijalni prijestupnik i ako 
je svaki kriminalac neprijatelj države onda se 
taj rat vodi protiv pojedinaca. Međutim, 
postoji bitna razlika između pojmova 
prijestupnik i neprijatelj. Prvom se ipak 
priznaje njegova pripadnost zajednici, a 
drugom ne. Neprijatelju se ne priznaju 
olakotne okolnosti ni nagodbe o kazni, nije 
mu dozvoljeno iskupljenje, treba ga 
jednostavno uništiti. Protiv njega je sve 
dozvoljeno. Ratovi su policijske operacije, 
policijske operacije su ratovi. 

Na samo jedan način možemo izbjeći biti 
uvršteni među unutrašnje neprijatelje koje 
treba eliminirati. Poštivati zakonitost. No, 
molitve upućene ovom modernom idolu neće 
nas zaštiti od opasnosti, osim možda od božje 
srdžbe. Ali, u ateistima se rađa teška sumnja: 
zašto bi zakon sam po sebi trebao biti sinonim 
dobra? Na koncu, u doba nacizma progon 
Zidova je bio zakonit. Zakonita je i smrtna 
kazna u mnogim državama, kao što je 
zakonito mučenje da bi se iznudilo priznanje, 
zakonita je proizvodnja nuklearnog oružja... 
Zakonitost jednog djela označava samo 


njegovu usklađenost s propisanim zakonom, 
to jest s interesima vladajuće klase koja je 
njegov tvorac, ali ne kaže nam ništa o 
njegovoj vrijednosti, značenju, posljedicama. 
Kultura legalnosti vodi, dakle, samo u 
ignorancijsku poslušnost, koja već godinama 
čak ni popovima ne predstavlja vrlinu (iako je 
i dalje omiljeni san tiranina). 

No, to nije čak ni najgori aspekt. Da bi 
primijetili u kakve nas bezdane vuče život 
prema zakonima dovoljno se zapitati: zašto ne 
počinimo neko nedjelo, kao na primjer 
silovanje? Odbijamo li ga počiniti zato što ga 
se gnušamo, zato što su naši stavovi i naši 
osjećaji protivni, ili zato što postoji jedan 
članak kaznenog zakona koji to djelo 
zabranjuje i kažnjava? U prvom slučaju 
možemo našu motivaciju opisati kao etičku. U 
drugom kao zakonsku. Tvrditi da ljudska bića 
moraju slijediti zakone države umjesto vlastitu 
etiku, znači izjaviti da je pojedinac 
nesposoban sam odrediti što je pravo, a što 
pogrešno. Nakon kapitulacije slobodne volje 
naspram volje autoriteta, kazneni zakon je 
postao svijest jednog svijeta koji više nema 
svijesti. Svijet u kojem se čovjeka smatra 
neinteligentnim i bezosjećajnim bićem, 
neosjetljivim na patnje - opasna zvijer koju 
treba staviti u kavez, nadzirati i ukrotiti. To je 
cijena koju moramo platiti da etika ne bi 
ustala protiv zakonitosti. 


Društvo koje u svojim članovima vidi vlastite 
neprijatelje, koje je vlastodršcima dodijelilo 
zadaću suzbijanja djelovanja i mišljenja, 
društvo koje je spremno žrtvovati svaku 
slobodu u zamjenu za mrvu sigurnosti, društvo 
za koje je poštivanje zakona Dobro, a kršenje 
zakona Zlo, može prijeći samo u totalitarizam. 
Kako drugačije definirati društvo podvrgnuto 
režimu uvjetne slobode u kojem se država 
opskrbila svim policijskim sredstvima i 
oružjem da bi nadzirala sve detalje ljudskih 
života? Kao što je tvrdila Hannah Arendt, i 
demokracija može biti totalitarna. Totalitarna 
država je država koja smatra građanskom 
dužnošću ne samo poštivanje zakona već i da 
građani misle ono što ovi zakoni zahtijevaju 
da misle. Kratko rečeno, kriminalci nisu samo 
pobunjenici koji su u Genovi 2001. razbili 
izloge banaka, nego i svi oni koji su "psihički 
sudjelovali" budući da ih nisu spriječili i 
prijavili. Ovaj se društveni poredak ne 
ograničava samo na suzbijanje 
neprijateljstva, želi zatrti i neutralnost: voljeti 
ga je naša dužnost, a tko je nije izvršio bit će 
gonjen. 

Nažalost, postoji jedan mrtvi kut, jedna mrtva 
točka u našem umu koja nas sprečava da 
usporedimo totalitarizam modernog svijeta s 
onim koji je obilježio prvu polovicu prošlog 
stoljeća. Kao da ozbiljnost događaja iz 
prošlosti potvrđuje ležernost onog što se zbiva 
u sadašnjosti. Kao da je bodljikava žica koja 
je okruživala Auschvvitz bila drugačijeg 
promjera od one koja okružuje moderne 
koncentracione logore, od Guantanama do 
Cpt-a. Međutim, tko se ne zaustavlja pred 
odsustvom plinskih komora, tko ne drži da se 
okrutnost režima očituje kroz vrlo jezovitu 
vanjštinu, ne može zapaziti sličnosti koje 
postoje između dva doba. Dovoljno je 
okrenuti se oko sebe da bi opazili u našem 
svakidašnjem ponašanju jednaku banalnost 
zla, identično otuđenje pojedinca, isto 
gubljenje sebstva kroz spoj ideologije i terora. 
Danas, od zapada do istoka, caruje samo 
jedan model života, kojeg nitko nigdje ne 
dovodi u sumnju. Ta sveprisutnost postaje 
njegova muka. Dok je kapitalizam imao 
neprijatelja imao je i žrtveno janje na koje 
svaliti svaku odgovornost (što je, u biti, bilo 
uzajamno). No, koga sad okriviti za planet na 
rubu ponora? 

Svijet, na koncu, svima nadohvat ruke- 
ogroman hipermarket pun plastificirane robe 
- nije donio nikakve radosti, nikakav mir, 
nikakvu jednakost. Danas je neprijatelj 
postao čovjek koji prosvjeduje protiv ovakvog 
svijeta, to jest potencijalno svaka osoba. 
Ideologija sigurnosti je anticipirajuća, ne 
čeka provalu bijesa, pripisuje strah sadašnjih 
društvenih odnosa slobodi pojedinaca - 
pretvarajući smjesta svakog u neprijatelja, 
postajemo jedni drugima sumnjivi, izoliramo 
se u naše strahove, raspiruje se sukob između 
siromašnih da bi se deaktivirao društveni 
sukob - i poduzima potrebne zakonske i 
policijske mjere da bi suzbila ovu prijetnju. 

Na taj način, ono što neki nazivaju 
sigurnosnom tendencijom možemo pojmiti 
kao divovsko djelo preventivne protupobune. 

(b) 

Naslov originala: Sicuro come la morte, 
"Machete", br. 1, 1/2008, Italija 
(s talijanskog prevela: Erika Preden) 





Pred vama je intervju sa Ward Churchillom, 
političkim aktivistom, članom AIM 
(Američkog indijanskog pokreta), do 
nedavno profesorom na Univerzitetu 
Kolorado( 1990 - 2007), auturom mnogih 
knjiga, od kojih bih istakao knjigu pod 
nazivom Pacifizam kao patologija. Ovaj 
intervju je odabran ne samo da bi ukazao na 
genocid počinjen nad urođeničkim narodima 
na prostorima današnjih Sjedinjenih 
Američkih Država i na nestajanje njihovih 
kultura i tradicija, več i na nestajanje svih 
drugih kultura i tradicija ovog svijeta pod 
čeličnom čizmomzapac/nognačina života, 
ljudskom civilizacijom zasnovanoj na 
potčinjavanju prirode i svega prirodnog u 
korist (malog broja) ljudi.. Danas se život u 
Meksiku, Južnoafričkoj Republici, Bosni ili 
Indoneziji jako malo razlikuje. Ljudi su 
satjerani u fabrike, škole, crkve, političke 
partije, nevladine organizacije... jer su 
nametnute vrijednosti kolonizovanog, 
civilizovanog uma.. Svijet je sveden na mega 
mašinu se život, sve energija, kreativnost i 
potencijal, prodaje za preživljavanje. 

Intervju je preuzet iz knjige Slušanje zemlje: 
razgovori o prirodi, kulturi i erosu, koja je 
kolekcija intervju - pitanja, koja je Derrick 


Jensen postavio feministima, teolozima, 
filozofima i Indijancima, centrirajući se na 
pitanje: "Ako nas destrukcija prirodnog 
svijeta ne čini sretnim, zašto onda to 
radimo?" (Crni kreč/Anarhija, Banja Luka, 
2008.) 

Prije dolaska Evropljana, oko 12 miliona ljudi 
je živjelo među današnjim granicama 
Sjedinjenih Američkih Država (SAD). Kada je 
federalna vlada 1 890. objavila da su 
"indijanski ratovi" zvanično završeni, 
urođenička populacija je bila manja od 250 
000 malo iznad 2% od onoga što je bila 400 
godina ranije. Genocid protiv urođeničkih 
naroda se nesmanjeno nastavlja do danas. 
Ward Churchill je autor koji je opsežno 
istraživao genocid. 

U svojim radovima Churchill pravi konekcije 
između direktnog uništavanja ljudi, 
aproprijacije njihove zemlje i podmuklih 
uloga odigranih od strane književnosti i 
drugih oblika kulture zbog činjenja genocida. 
Kako se genocid nastavlja do danas, kako u 
SAD-u, tako i širom svijeta? Kako se 
asimilacija, ideologija, čak naizgled 
bezopasno djelo kao što je prisvajanje 
indijanske spiritualnosti od strane dominantne 


kulture, tiču pitanja indijanskog identiteta i, 
na kraju, indijanskog života? 

Neke od Churchillovih brojnih kniga su 
Fantazije vladajuće rase: Eseji o književnosti, 
filmu i kolonijalizaciji američkih Indijanaca, 
Borba za zemlju, Urođenički otpor genocidu, 
ekocidu i oduzimanju zemlje u Americi, i 
Kultura i genocid u urođeničkoj Sjevernoj 
Americi. 

Koliko znam, ti si prva osoba koja pravi 
jasnu vezu između Manifest Destiny (fraza 
korištena od strane američkih vođa i 
političara tokom osamdesetih godina 
devetnaestog vijeka da bi opravdali 
kontinentalno širenje SAD - nacionalna 
"sudbina" za Amerikace, "očita sudbina", 
širenje institucija države na urođenike 
Indijance i ljude neevropskih korijena - 
napomena prevodioca) i politike lebensraum 
(pronalazakdodatnog "životnog prostora" 
dodavanjem kolonija Njemačkoj - 
napomena prevodioca) Trećeg Rajha? 

U stvari prva osoba za koju ja znam, koja je 
napravila ovu vezu, bio je Adolf Hitler. On je 
jasno naveo u Mein Kampfu kako nije izabrao 
niti jednu od starih evropskih imperija kao 

model za ono što je vidio kao sudbinu 
njemačkog naroda; šta više, on je izabrao, 
kako ju je on zvao, nordijsku populaciju 
Sjeverne Amerike, koja je imala "snagu 
volje" da istrijebi "inferiorne" ljude i uzme 
njihovu zemlju za vlastite potrebe, praveći od 
sebe, u izvjesno kratkom vremenskom 
razdoblju, kontinentalnu silu sposobnu za 
širenje globalnog uticaja na tok dešavanja. 
Jedini put za njemački narod, za ono što je on 
vidio kao njihovu sudbinu, jeste bio širenje u 
područja okupirana od strane inferiornih 
naroda, sa izuzetkom jevrejskih i romskih 
populacija, koje u to vrijeme nisu imale 
zemlju, najinferiornija grupa na vidiku, po 
njegovom mišljenju, bili su Sloveni. Dakle, 
Hitler je jasno istakao namjeru širenja 
Njemačke sa zapada ka istoku, u direktnom 
podudaranju s onim što je on vidio kao 
istoriju nordijskog širenja u Sjevernoj Americi 
s istoka ka zapadu. Nacisti su gurali u 
suprotnom pravcu, ali s istom namjerom, iz 
iste filozofske perspektive - stvar koju je Hitler 
učinio jasnom, koristeći iste metode koje je 
primijetio da su bile korišćene u Sjevernoj 
Americi. Riječ je o ideji da su određeni ljudi 
podareni superiornim pravom za koritenje 
zemlje koja pripada ljudima koje oni 
istovremeno određuju inferiornim. Dijelom, 
ova druga grupa će biti premještena sa 
zemlje koja će biti stavljena na "bolju" 
upotrebu za samoodređeno superiornoj grupi. 
Ako nema gdje da se premjesti, inferiorna 
grupa će biti potpuno iskorijenjena. I 
premještanje i uništavanje su prisutni u 
američkom zastupanju ove ideje. 

Premještanje je, možda, bilo najjasnije tokom 
širenja prije 1 850. s ciljem da se zauzmu 
mjesta stanovanja ljudi istočno od rijeke 
Misisipi i da ih se fizički i nasilno premjesti na 
položaje zapadno od te rijeke. Desilo se da su 
te nove lokacije bile teritorij nekog drugog, 
ali sve je to bila "indijanska zemlja", a 
Indijanci međusobno zamjenjivi, u umovima 
američke gospodarske rase. 

Nakon 1 890. kada su SAD odlučile da bi ova 
"trajna indijanska zemlja" zapadno od 
Misisipija mogla takođe biti korisna, desila se 
promjena: od politike premještanja do 
politike potpunog istrebljenja. Ovaj novi 


zaokret je započeo ono što je David Savaldi 
veoma tačno opisao kao "retoriku 
uništavanja", koja je bila očita na svakom 
nivou: medijima, školskim forumima i 
zastupanjima zvanične politike. To je, 
bukvalno, bio izraz spremnosti, čak žudnje, da 
se likvidiraju inferiorna bića koja prljaju 
pejzaž svojim postojanjem. Morali su biti 
uklonjeni da bi napravili put za progres i 
civilizaciju, što znači napraviti put za članove 
superiorne rase, put za superiornu kulturu, 
koja je posjedovala superiornu sudbinu - 
"manifest destiny" ako hoćete - da iskoristi 
zemlju na načine za koje je vjerovala da će 
biti kulminacija civilizujućeg impulsa od 
strane humanosti, čijim predstavnikom se 
proglasila. 

Uzmimo cijeli zahvat "Očite sudbine" 
(Manifest Destiny) u SAD, koji je redukovao 
urođeničku populaciju za 98%, i lebensraum 
impuls u Njemačkoj, postavimo ih jedan uz 
drugi, oba će praktično i filozofski direktno da 
se podudare. Razlike između njih lako mogu 
biti objašnjene promjenama koje su se desile 
poslije onoga što se desilo u Sjevernoj 
Americi u terminima tehnoloških kapaciteta 
da se iskorijene i premjeste populacije i 
daljeg poboljšavanja socijalne/vojne 
organizacije. 

Da li je genocid stvar prošlosti u SAD-u? 

Čini se da postoji popularno shvatanje da ako 
se genocid "mogao" desiti, onda je to nešto 
što se završilo s VVounded Knee masakrom 
1 890. Ovo proističe više od bilo čega, osim iz 
emocionalne žudnje ljudi koji sada imaju 
korist od nasljeđa genocidne politike, da se 
odvoje ot toga - iz potpuno pogrešnog 
shvatanja samog termina. Ova konfuzija je 
usađena u američko društvo, prilično javno, 
kroz položaj vlade SAD u odbijanju da potvrdi 
i uspješno odbijajući da pristane na zahtjeve 
Konvencije za kažnjavanje i prevenciju 
zločina Ujedinjenih Nacija od 1 948. na 
ovamo. Pogrešna mispercepcija vezana je uz 
mišljenje da bi se genocid vršio mora da se 
vrši direktno ubijanje članova onih društava 
koja su izabrana za eliminaciju. 

Ovdje treba da budemo jasni. Dok je 


ubijanje velikog broja članova jedne 
grupe masovno ubistvo-to može, ali 
ne mora da bude genocid. Prema 
definiciji, genocid je eliminacija 
prepoznatljive i ciljane ljudske grupe 
kao takve, a grupa se može eliminisati 
- izazvati to da grupa prestane 
postojati na prepoznatljiv način, čak i 
ako svaki član koji čini tu grupu preživi 
kao individua. 

U Konvenciji Ujedinjenih Nacija o 
genocidu iz 1 948. postoji pet 
klasifikacija akcija koje čine genocid. 
Prva je vezana uz ubijanje članova 
jedne grupe s namjerom da se grupa 
dovede do nestanka. Preostale četiri - 
80% definicije - uključuju načine 
drugačije od ubijanja da bi se dobio 
željeni rezultat. 

Na primjer, oni koji vrše genocid mogu 
napraviti uslove koji izazivaju prinudno 
rasparčavanje, destrukciju ili osipanje 
grupe tako da grupa na kraju iščezne. 
Oni mogu namjerno izazvati akutnu 
psihološku i fizičku neugodnost grupi tako da 
se članovi grupe "dobrovoljno" odvoje i 
izazovu ukidanje grupe da bi se spasili 
individualne neugodnosti. Oni mogu 
primorati transfer djece u ranom dobu iz 
jedne grupe u drugu i obučiti ih da sebe vide 
kao nešto drugačije nego li dio kulturnog 
konteksta u kome su rođeni. Ako se to desi, 
kultura se ne može održati i ona prestaje da 
postoji. Ovo je shvaćeno kao mehanizam 
genocida i prema zakonu to je genocidno 
ponašanje. I konačno, oni koji čine genocid 
mogu spriječiti rađanje djece u određenoj 
grupi kroz prisilnu sterilizaciju ili abortus. Riječ 
"prisilno" je ovdje poenta. Kada država 
nametne kontrolu nataliteta kao dio politike 
prema ciljanim grupama tako da se one ne 
mogu reprodukovati, sa krajnjim ciljem da 
grupa nestane, jeste genocid. 

Posebno sa prinudnim transferom djece, 
slanjem djece da žive u školama daleko od 
svojih kuća, usvajanja djece "na slijepo", koji 
su bili nametnuti širom indijanske zemlje 
tokom većeg dijela kasnog devetnaestog i 
dvadesetog vijeka, imamo genocidno 
ponašanjefederalnevlade ka Indijancima. 

To je bilo nastavljeno, i moglo bi se dokazati 
da nikada nije ni stalo - punom snagom, 
barem do posljednje generacije, što je, 
mnogo kasnije, nakon užasa počinjenih nad 
Jevrejima, Romima, Slovenima, Poljacima i 
svim drugima smatranim untermensch 
(podljudima - napomena prevodioca) od 
strane nacista. 

U nekoliko ovih generacija više od 80% 
indijanske djece bilo je pod prisilom 
odvojeno od svojih porodica i zajednica, 
odvedeno u škole u kojima se stanuje i 
trenirano da stvari vide po pravilima 
vrijednosnih struktura i prioriteta njihovih 
tlačitelja. Ovoj djeci je uskraćeno pravo da 
govore svoj jezik, da praktikuju svoju religiju, 
da se oblače na način koji im dozvoljava da 
se vizuelno predstave onakvima kakvi jesu. 
Kosa im je bila prisilno šišana, što ima 
spiritualnu važnost u većini urođeničkih 
društava. Bili su odgajani da sebe vide kao 
integralni dio kulture, koja je pokorila i 
dominirala nad njihovim roditeljima. Ideja je 
bila imati gomilu ljudi smeđe boje kože, crne 

kose i tamnih očiju, koji lutaju okolo 
osjećajući se, misleći i smatrajući se dijelom 
evropske tradicije, bez posjedovanja 
naročitog znanja o svojoj tradiciji i, prema 
tome, oni bi se sistematički udavali i ženili sa 
bijelcima i eventualno bili apsorbovani u 
dominantnu populaciju. To su veoma brza, 
relativno sofisticirana, efektivna sredstva 
dobijanja genocidnog rezultata, i bila su dio 
formalno izražene i vođene politike SAD, koja 
je bila održavana za najmanje četiri 
uzastopne generacije. 

To je ono što su oni zvali "asimilacija". U 
ovom smislu, asimilacija je suštinski 
apsorbovanje potčinjenih ljudi: kada je s tim 
bilo završeno, ideja je bila da indijanska 
društva ne bi više postojala u bilo kojoj jasnoj 
formi. Počinioci su bili vrlo otvoreni o ovome. 
Artikulacija ovog koncepta, interesantno, 
došla je uglavnom od grupa koje sebe zovu 
"prijatelji Indijanaca". Asimilacija je bila 
"prijateljska" zamjena za više trenutne i 
direktne forme istrebljena - "budi asimilovan, 
opodobi se i možeš nastaviti da živiš". To je 
bio izbor predstavljen Indijancima od strane 
SAD, pošto su prethodno bili uništeni vojnom 
akcijom., savladani i podređeni. Ti samo 
treba da postaneš ono što nisi i odbaciš to što 
jesi, potpuno, zauvijek, stalno, neminovno;u 
suprotnom, hardlineri će obaviti posao fizičke 
likvidacije.Tako da imaš izbor između 
kulturnog i fizičkog genocida. Kako god da 
izabereš, dobiješ genocid. 

Nedavno sam slušao Russell Meansa kako 
govori o užasnim uslovima u rezervatima. 
Neko ga je pitao: "Zašto se Indijanci ne 
presele i gradove i nađu posao"? 

To je klasično asimilacionističko 
razmišljanje. Razlog zbog koga su 
stvari na rezervatima loše je taj da je 
zaostavština ukradena od ljudi i 
stavljena na upotrebu dominantnom 
društvu. Ne zakonski, ne etički, ne 
moralno, resursi su oduzeti 
kombinacijom prevara, obmana i sile. 
Rješenje, podrazumijevano od onoga 
ko je postavio pitanje Rusellu, za 
očajne uslove na rezervatima, jeste 
završiti posao: sve što Indijanci treba 
da urade jeste da prestanu postojati 
kao Indijanci i više neće patiti. 

To je, bez sumnje, istina. Ali, ako u 
ovakvoj soluciji ne vidiš ništa loše, 
onda ipso facto ne vidiš ništa loše ni u 
genocidu. Ljudi pokušavaju da 
prebace odgovornost za žrtvovanje na 
žrtve. Kada su suočeni sa činjenicama, 
ljudi u dominantnom društvu 
odjednom ne mogu razumjeti odnos 
između onoga što su učinili njihovi 
djede i bake i činjenice da oni sada 
imaju korist od tih njihovih djela na 
direktnu štetu žrtvovanih grupa. Kažu: 

"Imamo vašu zemlju,vaš identitet, 
imamo sve, sada želimo i vašu 
spiritualnost". Sada, nakon svega 
učinjenog i rečenog, pretvarajmo se 
da smo u istoj situaciji. Priključi nam 
se u igri. Ako se ne priključiš, šta god 
da ti se desi, to je tvoja greška. Ti si 
"lijen", nisi "lukav", drugim riječima 
"inferioran" si i zbog toga zaslužuješ 


svoju sudbinu". 

Da se sve ovo desilo Evro-amerikancima, bili 
bi u jednako lošoj situaciji u kojoj se nalaze 
Indijanci. 

U nekim oblastima, poput Appalachia, i jesu. 

Američki Indijanski pokret (AIM-American 
Indian Movement-nap.prev.) je kritikovan 
zbog nezastupanja nenasilja? 

Indijanci su tradicionalno najmiroljubiviji 
narod, koji bi ikada poželio da sretneš, ali, 
ako kažeš bilo kom narodu - nakon 
cjelokupne njegove patnje, agonije, 
oduzimanja izbornog prava, poimanja, 
odbacivanja nade - da je baznačajan, jedino 
ti mogu dokazati, u očajanju, svoju važnost 
korištenjem sile. Ako ti raznesu mozak, 
vidjećeš da nema sumnje da su značajni. Ovo 
se odnosi na Indijance, Palestince, siromašne 
ljude u gradovima, sve koji su potlačeni. 

Ako ti se ne sviđa mogućnost da ćemo 
pribjeći oružanoj borbi da bi odbranili sebe i 
svoje buduće generacije od onoga što nam 
čine, onda promijeni to što čine s nama. 

Učini to s minimalnom količinom nasilja, 
imaš moju podršku, ali ako aktivno ne 
pokušavaš da promijeniš situaciju 
konstantnog nasilja s kojim su Indijanci 
suočeni, ne bi trebalo da se žališ ako se 
nasilje desi tebi, zar ne? 

Ranije si rekao da su članovi dominantne 
kulture oduzeli indijansku zemlju i da sada 
hoće čak i indijansku spiritualnost. Kako 
neko može ukrasti spiritualnost? 


Razmotrimo ovo korak po korak. Prvo o zemlji. 
Nema je više. Domorodačko stanovništvo u 
okviru 48 graničnih država ima uslovno pravo 
na 2,5% svoje izvorne zemlje; kažem uslovno, 
jer sva zemlja je pod upravom federalne 
vlade s tim da Indijanci imaju pravo 
stanovanja dodijeljeno im od strane 
vladajućih. Mogućnost donošenja važnih 
odluka, koje se tiču zemlje, u rukama su 
vladajućih, a ne u rukama stanovnika; znači 
da je 97,5% zemlje potpuno oduzeto. 

Cak i prema vladinoj legalnoj definiciji, 
mnogo toga je oduzeto na ilegalan način. 
Ako rastegneš zakon SAD, i engleski zakon na 
kome je zakon SAD baziran, do apsolutnog 
maksimuma, još uvijek ne možeš pokriti oko 
35% zemljišnih transfera. To je tvrdnja 
Komisije za prava Indijanaca federalne vlade, 
ne indijanskih radikala. Komisija je otvoreno 
priznala da SAD nemaju osnovu za vlasništvo 
nad trećinom od 48 graničnih država, čak i u 
najučtivijim interpretacijama; dakle, zemlje 
nema, resursa nema. Cak je i naš identitet 
kontrolisan od strane federalnog statuta. 
Moraš se uklopiti u "kriterij o količini krvi" 
prije nego što možeš federalno biti prepoznat 
kao Indijanac. Federalci tvrde da "štite 
svetost"domorodačkih nacija kroz nametanje 
rasnih kodova. Zapitaj se šta je nacija u 
odnosu na rasni kod? Na primjer, ne postoji 
genetska struktura koja je Lakota. Lakota je 
politička i kulturna oznaka. Tako su oni 
podučavali Indijance da misle bez kritičnog 
razmatranja. Mi više nemamo kontrolu nad 
svojim identitetom, čak ni zdrav razum o svom 
identitetu, ne na način na koji su naši ljudi 
oduvijek razumijevali sebe u odnosu prema 

drugim društvima i ta društva u odnosu prema 
prirodi. Takvo shvatanje nas je najvećim 
dijelom izbrisano i treba da bude 
rekonstruisano. 

Dakle, identitet nam je otet zajedno sa 
zemljom i resursima. Šta je ostalo? - Pa, 
postoji intelektualna imovina nekolicine ljudi 
koji nisu potpuno prevareni i kojima nije 
potpuno oduzeta kultura tokom druga tri 
procesa eksproprijacije.To je skoro ništa od 
riznice koja je, zapravo, indijanska, i sada je 
tu svaki yuppie new ager koji odlučuje da ima 
neotuđivo pravo da i to malo preostalog 
oduzme i koristi kako god naumi. 

Ovaj argument možemo brzo završiti 
pogledajući izjavu koju je dao Onondaga 
vatrogasac Oren Lyons. On je rekao: "ja sam 
spiritualni lider mepu mojim ljudima i ne 
razumijem o čemu govorite s poštovanjem 
vezano za prava na našu religiju. Mi nemamo 
prava potom pitanju. Mi imamo 
odgovornosti, a čini mi se da je to stvar koju 
vi pokušavate da izbjegnete". 

Da su podučeni ovim riječima bilo bi jako 
malonevv agrea, koji bi stali u red da nauče 
o domorodačkoj tradiciji, jer ovi ljudi 
pokušavaju da odbace odgovornost, da 
odbace nasljedstvo koga su dio; radije nego 
da isprave, stave nazad u balans, oni žele da 
iskorače iz toga i prisvoje nešto drugo od 
nekog drugog, pa da se mogu pretvarati da su 
drugačiji od onoga što jesu.Ovo ne pomaže 
niti nama, niti njima, ni kosmosu uopšte. 

Ljudi unutar tradicije, koja je kreirala bilo 
kakvu vrstu imbalansa, treba da to prepoznaju 
i učine šta je neophodno da bi stavili situaciju 
nazad u balans.To jedino može biti iz njhove 
vlastite tradicije. Ne može biti urađeno tako 
što oni prestaju biti što jesu i "postaju 
Indijanci". 

U okviru određenih parametara nikom nije 
stalo ako želiš da pričaš o indijanskoj religiji. 
Postoje sfere koje su javni domen i one koje 
to nisu. Tako je i sa urođeničkom 
spiritualnom tradicijom i to je slučaj sa 
drugim formama spritualnih tradicija. 
Naravno, postoji različit opseg javnog 
domena, u zavisnosti od tradicije. 

Na primjer, hrišćanstvo je prozelitska religija 
tako da ima širom otvoren prozor javnog 
izlaganja. Uglavnom, kada se govori o 
urođeničkim tradicijama, ne govori se o 
prozelitskim tradicijama.Umjesto da 
pokušavaju da regrutuju i preobrate, one 
pokušavaju da održe dati balans u okviru svog 
društvenog poretka. To ne može biti urađeno 
kada njihovi temeljni simboli postaju javno 
vlasništvo bilo koga ko želi da dope izvana i 
da se igra sa njima. 

Cak i sa hrišćanstvom, kao što je istakla 
Wendy Rose, katolici bi zamjerili njoj 
Indijanki, zato što je sveštenica. Cak i ako bi 
pričestila vjernike po crkvenim zakonima, čula 
bi se graja među katolicima. Uporedi s jedne 
strane njeno predstavljanje sveštenice s 
Harley "Hitri Jelen" Reaganovim oličavanjem 
urođeničkog spiritualnog lidera, s druge 
strane. Njenu, u kontekstu koji je relativno 
otvoren za spoljašnju participaciju, njegovu 
koja krši i ide nasuprot tradicijama koje 
uopšte nisu otvorene. Sada, zamisli da u 
njenom oličavanju sveštenika, ona koristi 
malo islamskih, budističkih i Hindu ritualnih 
tradicija, kao da su one u stvari katoličke. 


Čućeš vrisak ljudi koji vjeruju u katolicizam. 
Njeno predavanje je otišlo preko puke jereze 
u bogohuljenje, čak nepristojnost. To je ono 
što neautentični rade u uobičajenoj praksi. 
Oni pomiješaju malo Lakota, malo Dine, 
možda malo Sošona s liječnim točkom, malo 
Ćeroki biljaka i samo malo zmijskog ulja. Oni 
to promješaju i zovu urođenička spiritualnost i 
prodaju bilo kojoj budali koja je spremna da 
kupi. 

U tom procesu, oni podsijeku integritet, 
svetost stvarnih tradicija od kojih uzimaju. 
Oslabi ih dovoljno i oni će nestati. Tako da 
cijela stvar o kojoj govorimo nije bezopasna. 
Dio je procesa genocida o kome diskutujemo. 

Sta ja mogu učiniti da bi rebalansovao svoju 
tradiciju? 

Lak odgovor bi bio da pogledaš oko sebe i 
shvatiš šta je krenulo loše. Na neki način to je 
golem zadatak, jer dosta je toga loše, ali s 
druge strane je lako, jer se mnogo lošeg 
dešava tako da svako može pronaći nešto i 
držati se toga. Odupri se. Ne slijedi. Odupri 
se na način koji možeš da razumiješ u 
okolnostima u kojima jesi, odakle jesi. Nemoj 
stajati sa strane. Suoči se s tim. Pokreni se. 
Napravi promjenu iz naročite realnosti s 
kojom se suočavaš sada.To, na jedan 
neposredan način, uzrokuje pad sistema.To 
se može samo desiti kroz opoziciju, brojne 
forme opozicije koje ne bih sve mogao 
nabrojati. Možeš biti bogat, siromašan, crn, 
bijel, zelen, točkast, muškarac, žena, mlad, 
stara, sveto. Znaš da postoji golema masa 
stvari koje su ti neudobne, za koje znaš da su 
pogrešne.Uradi nešto kako bi ispravio jednu 
ili pet od njih. 

Ali, postoji i druga stvar koja mislim da je 
posebno podesna za Evro-amerikance. Šta mi 
moramo da razumijemo je to da je 
Evropljanima da bi uradili ono što su uradili 
virtuelno svim neevropskim ljudima, svim 
nezapadnjacima na planeti, trebalo prvo da 
kolonijalizuju same sebe. Ovi kolonizatori su 
kolonizovani. 

Oni su, takođe, uropenički narod. Ne ovdje, 
ali negdje jesu urođenici, sa urođeničkim 
tradicijama i shvatanjima zemlje i svih stvari 
naspram predatorske realnosti, koja nas sada 
gura u ponor. Oni treba da stupe nazad u 
dodir s tim. Oni moraju povratiti ono što im je 
oduzeto u procesu kolonijalizacije, oduzeto 
na isti način na koji stvari bivaju oduzete od 
nas sada. 

Evro-amerikanci treba da psihološki i 
intelektualno okrenu proces kolonijalizacije 
da bi otkrili šta je pošlo loše za njih na 
početku, i tada mogu početi da obnavljaju 
znanje tih tradicija, da donesu 
dekolonijalizaciju same Evrope i, iznad svega, 
evropskog uma. 

Možda mi možemo biti od pomoći potom 
pitanju jednom pošto su oni prepoznali 
potrebu za tim da se desi, da se vrate nazad 
na ono što znači biti Galik ili Kelt, da pronapu 
šta je Anglosakson značilo prije nego što je 
sinteza o "Evropi" bila na djelu. 

Kada se to desi, više nema evropskog 
uma,već samo ljudski um. Ja mogu 
razgovarati sa Baskijcima ili Keltima, a ne sa 
Evropljanima. Ne u smislu ljudi koji su sa 
datog dijela geografije ili ljudi koji zauzimaju 


određeni mentalni prostor. 

To je stupanje nazad u dodir sa samim 
sobom, svojim porijeklom, svojom stalnosti, 
svojim osjećajem za balans u ovom 
univerzumu. Ovi ljudi nikada ne bi mogli biti 
uropenici ovdje. To ne znači da ne mogu biti 
ovdje, samo znači da ne mogu biti uropenici 
ovdje. Postoji mnogo posljedica i odnosa koji 
se opiru tome. S tim se možemo nositi samo 
ako to možemo ispravno razumjeti. 

Ja govorim o iskrcavanju u Jamestown, o 
hodočasnicima, Pilgrimima, koji ovdje dolaze 
1 620. Govorim o tome šta je dominantna 
kultura uradila i odjednom ima gomila ljudi 
koji se neugodno osjećaju zacrvenjenih lica, 
koji govore o "šibanju bijelaca": "Šta? Pričaš 
o nama?". 

Odgovorim: "Ne, izuzev ako si dovoljno star 
da si bio živ 1 620. Ja ne "gazim bijelce", već 
samo pričam iznova šta se desilo, ali ti se 
osjećaš stvarno neugodno s time što se desilo, 
zar ne? Ti se identifikuješ sa nečim ovdje, ja 
te nisam identifikovao s tim,već si ti". 

I tu se sijalica pali. Ti misliš da si "bijel"- šta 
god to jeste, to je takođe izmišljen pojam - a 
kako ja govorim o bijelim ljudima, ti osjećaš 
neku potrebu da se identifikuješ sa njima, sa 
počiniocima masakra. To je upravo 
psihologija koja neprekidno dozvoljava takvo 
nasljeđe. 

Ti to nisi uradio, zašto to onda braniš? Ne 
moraš, jer to možeš odbaciti jednako kao što 
možeš i prihvatiti, ali ne možeš uraditi oboje u 
isto vrijeme. Možeš se izdvojiti od onoga što 
je učinjeno i što nastavlja da se radi, ali prvo 
moraš početi zvati to što se dešava njegovim 
pravim imenom. 

Dominantna kultura - kolonizovan um - je u 
ratu sa prirodom i takođe je, po definiciji, u 
ratu s ljudima od prirode. Što su ljudi 
prirodniji, to je veći stepen neprijateljstva koji 
dominantna kultura manifestuje ka njima. 

To je takva alijenacija od prirode, tako 
duboka i tako pakosna, da niko u 
dominantnom toku stvari ne želi da prizna da 
ona postoji. Njihovo je normalno i ispravno 
usmjeravanje svjesnosti kako se odnositi 
prema svijetu, oni kažu, uvjeravaju, insistiraju. 
Sve dok oni to vide na takav način, ne može 
biti priznanja patologije. Slijedi da, bez 
priznavanja patologije, ne može biti ni lijeka. 
Neophodno je da ljudi prihvate činjenicu da 
je nešto radikalno loše sa tradicijom u koju su 
uslovljeni i da ti ljudi žele da izapu iz takvog 
stanja. 

Ovo može zvučati nevjerovatno, ali ja želim 
naglasiti da je to moguće. Ništa ljudsko nije 
nemoguće, bar u pogledu ljudskih relacija i 
odnosa. Nema ništa unaprijed odlučeno ili 
"nepromjenljivo". Ovdje nije riječ o 
zamrzavanju ili nekom drugom geološkom 
procesu. O čemu je riječ jeste rezultat izbora, 
često svjesnog izbora, napravljenog od strane 
ljudskih bića. 

Tako da je sve moguće. Ništa od toga nije, 
kao što dominantna kultura osporava, 
"nerealistično". Ako je moguće onda je 
realistično. Ako dopustiš onome što te 
pokorava i tlači da odrepuje šta je stvarno, 
bićeš uvijek potlačen. Definiši drugačiju 
realnost, jednu koja ima više smisla, i kreni za 
njom. 




Rad je pojam koji sve češće susrećemo u 
novinama, na akademskim predavanjima i 
konferencijama, u papinim homilijama, u 
predizbornim političkim debatama, te čak u 
anarhističkim člancima i brošurama. 

Velika pitanja koja se postavljaju su: kako 
riješiti rastuću nezaposlenost? Kako 
ponovno dodijeliti neki smisao radnoj 
stručnosti koju penalizira novi industrijski 
razvoj? Kako pronaći alternative 
tradicionalnom radu? I kako, na koncu (a to 
je nivo razmišljanja brojnih drugova), ukinuti 
rad ili svesti ga na najminimalniju razinu 
nužnosti? 

Moram odmah naglasiti da nam ne pripada 
nijedno od ovih pitanja. Ne zanimaju nas 
političke preokupacije osoba koje u 
nezaposlenosti vide opasnost za demokraciju i 
red. Ne dodiruje nas nostalgija za 
izgubljenom stručnosti. A još nas manje 
oduševljavaju tkalci alternativnih teorija o 
oslobođenju od masovnog rada u tvornici ili 
od intelektualnog rada pod nadzorom 
razvijenog industrijskog plana. I na isti način, 
ne tiče nas se ukidanje rada ili njegovo 
svođenje na podnošljivi minimum, da bi se 
stvorio jedan život, tako zamišljen, ispunjen i 
sretan. Iza svega toga uvijek stoji više ili 
manje kukasta šaka onih koji žele upravljati 
našom egzistencijom, koji misle umjesto nas 
ili nam, pristojnim manirima, savjetuju da 
razmišljamo kao oni. 

Mi želimo uništiti rad. Radi se, kao što ćemo 
pokušati objasniti, o potpunoj drugačijoj 
stvari. No, krenimo redom. 


Postindustrijsko je društvo, na koje ćemo se 
kasnije vratiti, riješilo problem nezaposlenosti, 
barem u određenim granicama, dislocirajući 
radnu snagu u fleksibilne sektore, kojima se 
lako upravlja i nadzire. Danas, pod svjetlom 
činjenica, društvena prijetnja nezaposlenosti 
je više teorijska nego realna, koristi se kao 
sredstvo političkog zastrašivanja kako bi se 
široki slojevi odvratili od organizacionih 
nakana koji bi doveli u sumnju, premda na 
minimalnim razinama, programske odluke 
neoliberizma, osobito na međunarodnom 
nivou. Budući da je lakše nadzirati 
zaposlenika u ulozi kvalificiranog radnika, 
pošto je privržen radnom mjestu i karijeri u 
proizvodnoj jedinici koja ga ugošćuje, svi, čak 
i Crkvene hijerarhije, inzistiraju, u ime tog 
istog nadzora, na zapošljavanju, to jest na 
smanjenju nezaposlenosti. Ne zato što ovo 
potonje, samo po sebi, s proizvodne strane 
gledišta, predstavlja opasnost, baš naprotiv, 
zato što bi izvor opasnosti mogao biti samo 
iskustvo fleksibilnosti, koje je već postalo 
neophodno u radnim organizacijama. 
Oduzimanje točno određenog socijalnog 
identiteta radniku prouzrokuje moguće 
disgregacijske posljedice koje, srednjoročno, 
otežavaju nadzor. Upravo to žele reći 
institucionalne jeremijade o nezaposlenosti. 
Na isti način, interesi cjelokupnog 
produktivnog sustava uskraćuju visoko 
profesionalnu obuku većini radnika. 
Jučerašnja potraga za stručnošću zamijenjena 
je današnjom potražnjom za fleksibilnošću, to 
jest za prilagodbom na stalne promjene 


radnih zadataka, na prijelaze iz poduzeća u 
poduzeće, u biti na život pun promjena u 
službi potreba poslodavaca. Danas se rečena 
prilagodljivost programira već u školi, 
izostavljajući kulturne elemente 
institucionalnog karaktera koji su nekad bili 
dio minimalne tehničke naobrazbe, na kojoj 
je svijet rada gradio pravu i istinsku stručnost. 
Sto ne znači da danas nisu potrebne visoke 
razine stručnosti, ali radi se samo o nekoliko 
tisuća pojedinaca koji se obrazuju na 
postdiplomskim studijima (masterima), 
ponekad na trošak velikih poduzeća, koja se 
na taj način pokušavaju dočepati subjekata 
koji su vrlo raspoloživi podvrći se indoktrinaciji 
i, po prirodnom slijedu stvari, kondicioniranju. 
U prošlosti, čak i nedavnoj, svijet rada 
posjedovao je svoje jasno obilježje: željeznu 
disciplinu, mjerenje vremena za pokretne 
trake, pažljive preventivne i naknadne 
kontrole nad činovnicima, sve do registriranja 
i otkaza zbog banalnog vanserijskog 
ponašanja. Izdržati na radnom mjestu značilo 
je pokoriti se, poprimiti mentalitet vojnog 
tipa, naučiti ponekad složene, a ponekad 
jednostavne procedure, primijeniti te iste 
procedure, identificirati se s njima, misliti da 
se vlastito ja, vlastiti način života, u osnovi sve 


1 Organizacija koja je okupljala radnike i činovnike u 
korporativnom društvu za vrijeme fašizma u Italiji (i u 
našim krajevima koji su joj pripadali, npr. u Zadru), a 
uspjele su preživjeti i nakon Drugog svjetskog rata. 
2 G. Agneli: predsjednik uprave i najveći dioničar 
tvornice automobila Fiat; član obitelji koja bila vlasnik 
tvornice 

bitno što može postojati na svijetu, ideje i 
odnosi, nalaze sažeti u njima. Zaposlenik je 
živio u poduzeću, bio u prijateljskim 
odnosima s radnim kolegama, u slobodno je 
vrijeme pričao o problemima posla, 
posjećivao je strukture tipa dopolavoro 1 , a 
kad je odlazio na godišnji odmor išao je s 
obiteljima radnih kolega. Da bi okončali 
prizor, nadasve u velikim poduzećima, 
društvene inicijative vezivale su razne obitelji 
povremenim razonodama i izletima, djeca su 
polazila škole koje je ponekad financiralo to 
isto poduzeće, a kad se odlazilo u mirovinu 
jedno od njih je uzimalo mjesto roditelja. 
Tako se, savršeno, zatvarao radni krug koji je 
sadržavao u sebi čitavu radničku osobnost, a i 
njegove obitelji, sugerirajući mu na taj način 
potpunu identifikaciju s poduzećem. Sjetite 
se, primjera radi, na desetine tisuća radnika 
Fiat-a koji su navijali u Torinu za Agnelijev 2 
nogometni klub Juventus. 

Navedeni svijet je u cijelosti nestao. Premda 
poneki ostatak još funkcionira, nestala je 
njegova homogenost i zacrtana uniformnost. 
Njegovo mjesto je zauzeo provizoran i 
nesiguran radni odnos, u kojem nesigurna 
budućnost postaje osnova, gdje nedostatak 
stručnosti znači nedostatak temelja na kojima 
bi radnik gradio svoj osobni život. Navedenim 
elementima trebamo nadodati i manjkavost 
drugačijih planova rasta, opipljivih interesa, 
koji se ne bi svodili na zaradu dostatnu za 
spajanje kraja s krajem ili plaćanje kredita za 
stan. 

Dakle, u prethodnim uvjetima udaljavanje od 
rada konfiguriralo se kao oblik potrage za 
alternativnim načinom rada, kao ponovno 


prisvajanje proizvodne kreativnosti koju je 
kapitalistički mehanizam oteo. Model je bio 
odbijanje discipline, sabotaža proizvodne 
linije u svrhu usporavanja opresivnog tempa, 
potraga za odsječcima vremena, zbrojem 
pojedinih minuta, oduzetih alienaciji. Na taj 
način je slobodno vrijeme, ne- 
institucionalizirano, ukradeno pažljivom 
nadzoru poduzeća, dobivalo dodatnu 
vrijednost. Disalo se izvan zatvorskog ritma 
tvornice ili ureda. Kao što možemo primijetiti, 
navedeni univerzum nije prikladan današnjim 
uvjetima proizvodne organizacije, a daleko 
manje njenim razvojnim planovima. 

Ktome, u prethodnim uvjetima, koji se u 
osnovnim linijama nisu mnogo razlikovali od 
primitivnih tvorničkih struktura, kada su radnu 
snagu (pobjeglu iz engleskih i škotskih sela) 
po prvi put, doslovno rečeno, zatvorili u 
tekstilne tvornice izgrađene velikim britanskim 
kapitalom, akumuliranim kroz više od dva 
stoljeća gusarenja, u tim je uvjetima uživanje 
u pronađenom vremenu bilo gotovo odmah 
zatrovano nedostatkom nekog drugog smisla 
izvan okvira radne sredine. Drugim riječima, 
vrijeme se osvajalo samo u smislu uštede 
fizičkog napora, ne zato što se znalo ili htjelo 
raditi nešto drugo izvan okvira vlastitog posla. 
Jedan od razloga je bila i privrženost tom 
vlastitom poslu, dok nas smrt ne razdvoji. Čak 
ni revolucionarne hipoteze 
anarhosindikalizma nisu poricale ovaj osnovni 
uvjet, naprotiv, pripisivale su mu 
oslobodilačka značenja, predajući sindikatu 
zadatak izgradnje sutrašnjeg slobodnog 
društva na temeljima jučerašnjih radnih 
kategorija. 


Dakle, pod ukidanjem rada podrazumijevalo 
se, do par godina unazad, ukidanje napora, 
stvaranje alternativnog rada, sretnog i 
ugodnog, ili, samo u najnaprednijim 
teorijama i po nekim aspektima vrlo 
utopističkim i neobičnim, zamjena rada 
igrom, ali zahtjevnom igrom, sa svim njenim 
pravilima, koja bi pojedincu dodijelila 
identitet igrača. Možete mi prigovoriti da 
analiza logičke kategorije igre obuhvaća 
mnogo više od same regulirane igre (na 
primjer šah), da se pod pojmom igre 
podrazumijeva ludičko ponašanje pojedinca, 
izražavanje osjećaja (kao što je erotizam ili 
prava istinska seksualnost), to jest slobodno 
izražavanje samog sebe na području 
gestualnosti, manualnosti, umjetnosti, ideja i 
cjelokupnog skupa ovih elemenata. Naravno, 
sve je to bilo teoretizirano, počevši od 
genijalnih intuicija Fouriera, koje se međutim 
ne razlikuju od benthamskih ideja po kojima 
bi slijedeći vlastiti interes neizravno i 
nenamjerno dostigli veću količinu kolektivnog 
interesa. Činjenica da je dobri trgovački 
putnik Fourier iskoristio svoja osobna iskustva 
kao temelje za izgradnju izvanrednog tkiva 
društvenih odnosa zasnovanih na afinitetima, 
zaista je vrijedna spomena, međutim ona 
ostaje i dalje vezana za osnovna pravila rada 
u smislu globalne organizacije nadzora, a 
možda i proizvodnje u kapitalističkom smislu. 
Zaključak: nije moguće nikakvo ukidanje 
rada u smislu postupnog osvajanja 
oslobođenog rada, treba krenuti s 
destruktivnom metodom. Da vidimo zašto. 

Kao prvo i osnovno, sam kapital je 
demontirao na vrijeme svoju neprikladnu 

proizvodnu naobrazbu, oduzimajući 
pojedinom radniku vlastiti radni identitet. Na 
taj ga je način pretvorio u "alternativno", a 
da ovaj nije ni primijetio. Sad mu namjerava 
ubrizgati sva vanjska obilježja formalne 
slobode. Sloboda izražavanja i oblačenja, 
varijabilnost zadataka, skroman intelektualan 
trud, sigurnost procedura i njihova 
standardizacija potpomognuta jednostavnim 
priručnicima, usporavanje radnog vremena, 
zamjena obaveznih procedura 
automatizacijom, postupno odvajanje radne 
jedinice od proizvođača, sve navedeno 
izgrađuje jedan drugačiji model koji ne 
pristaje liku radnika iz prethodnih generacija. 
Inzistirati na povratku oduzetog vremena 
značilo bi steći vlasništvo nad dodatnim 
vremenskim jedinicama koje bi se 
punopravno uključile u rastući broj drugih 
diskrecijskih jedinica obustave rada, 
nepojmljivih proizvođaču. Rezultat bi mogao 
biti samo povećanje osjećaja panike, a ne 
mogućnost sastavljanja nacrta koji bi 
nadomjestio unajmljeni proizvodni rad u 
strogom smislu. Dok su jučer revolucionarni 
teoretičari objašnjavali da je za stjecanje 
dohotka dovoljna mnogo niža količina rada 
od današnjeg obaveznog kvantiteta, danas je 
ta ista teza postala analitički patrimonij 
postindustrijskog kapitalizma koja se 
raspravlja na kongresima i sastancima s 
ciljem restrukturiranja proizvodnje. 

Ukinuti rad znači zamijeniti ga minimalnim 
kvotama rada namijenjenim korisnoj 
proizvodnji. Mi, danas, ne možemo prihvatiti 
navedenu teoriju, zato što je istovjetna 
kapitalističkoj, jedino je njeno razdoblje 
realizacije drugačije, dok se metode 
namijenjene njenoj provedbi uopće ne 
razlikuju. Boriti se za smanjenje, mada 
konzistentno, recimo dvadeset tjednih sati, 
radnog vremena, nema revolucionarnog 
smisla, budući da krči put rješenju nekih 
problema kapitala, umjesto mogućem 
sveopćem oslobođenju. 

Nezaposlenost kao element pritiska, bio on i 
minimalan, pronalazeći brojne ispušne 
ventile u drugačijoj organizaciji marginalnih 
poslova, trenutno je, čini se, jedina poluga 
koja tjera proizvodni kapitalistički sustav da 
pronađe rješenje u smanjenju radnog 
vremena, ali u nedalekoj budućnosti mogle 
bi se pojaviti druge poluge iz potrebe 
smanjenja proizvedenih količina, nadasve u 
međunarodnoj situaciji vojnih ravnoteža koja 
se više ne dijeli na dvije protivne sile. 

Ispušni ventil volontarijata, o kojem se rijetko 
raspravlja, mada se radi o temi koja zaslužuje 
veliku pažnju, mogao bi između ostalog 
ponuditi jedno od operativnih rješenja za 
smanjenje radnog vremena, a da se 
istovremeno velike mase, siročad bez nadzora 
nad jednom trećinom dana, ne zabrinu kako 
utrošiti vlastito pronađeno vrijeme. Sagledan 
stog aspekta, problem nezaposlenosti ne leži 
više u najozbiljnijoj krizi sadašnjeg 
proizvodnog sistema, on je konstitucionalno 
pertinentan njegovoj strukturi, aspekt koji se 
može institucionalizirati na službenoj razini te 
iskoristiti kao plansko korištenje slobodnog 
vremena, dakako putem tog istog 
proizvodnog sustava i struktura kreiranih u tu 
svrhu. Ovakvim rasuđivanjem možemo bolje 
shvatiti analizu postindustrijskog kapitalizma 


kao homogenog sistema unutar kojeg pokret 
krize ne postoji, budući da je pretvoren u 
jedan od trenutaka samog proizvodnog 
procesa. 

Zalaze, dakle, "alternativni" ideali života 
utemeljeni na snalaženju. Sitni obrtnički 
poslovi, mala poduzeća zasnovana na 
samoproizvodnji, putujući prodavači raznih 
predmeta, ogrlice. Unutarzagušnih i mračnih 
dućana proživljene su beskrajne ljudske 
tragedije u posljednjih dvadeset godina. 
Mnogobrojne zaista revolucionarne snage 
pale su u zamku iluzija koje nisu 
podrazumijevale normalan samostalni rad, 
već krajnje izrabljivanje, čije su tegobe rasle 
proporcionalno s ustrajnošću pojedinca da 
održi na životu svoje djelo, da dokaže kako 
postoje i alternative radu u tvornici. Danas, u 
preuređenim uvjetima kapitala, vidjeli smo 
da se upravo navedeni "alternativni" model 
predlaže na institucionalnom nivou za izlazak 
iz krize. I kao uvijek, nesposobni da shvate s 
koje strane puše vjetar, druge potencijalno 
revolucionarne snage zatvaraju se u 
elektronske laboratorije i u druge male 
dućane bez zraka i svjetlosti, da bi se 
preopteretili poslom i dokazali kako ih je još 
jednom kapital nadvladao. 

Kad bi željeli rečeni problem sažeti u 
jednostavnu i kratku formulu mogli bismo 
reći: dok je nekad rad pružao društveni 
identitet (identitet radnika) koji je u spoju s 
identitetom građanina formirao savršenog 
podanika, zato je bijeg s posla bio konkretan 
revolucionarni pokušaj usmjeren na slamanje 
gušenja, danas kad kapital više ne pruža 
društveni identitet radniku, naprotiv, pokušava 
ga iskoristiti na opći i diferencijalni način, bez 
perspektive i bez budućnosti, jedini odgovor 
suprotan radu postaje njegovo uništenje, 
pronalaženjem osobnog nacrta, vlastite 
budućnosti, sasvim novog društvenog 
identiteta, oprečnog pokušajima nulifikacije 
koje je postindustrijski kapitalizam pokrenuo. 
Veliki dio raznih aktivnosti kojima je u 
prethodnim desetljećima samosvjesni radnik 
pokušavao pružati otpor neposrednom i 
brutalnom izrabljivanju, smanjujući radnu 
patnju (metode o kojima bi se mogle napisati 
stotine stranica), danas su postale konstanta 
praksa samog kapitala, koji sugerira (kad ne 
nameće) fragmentaciju radnih jedinica, 
smanjeno i fleksibilno vrijeme, 
samoodređenje radnih uvjeta, sudjelovanje u 
odlukama poduzeća, sastanke o posebnim 
aspektima proizvodnje, osmišljavanje 
autonomnih otoka koji su istovremeno klijenti 
jedni drugima, kvalitativnu konkurenciju i sve 
ostalo. Arsenal koji je zamijenio klasičnu i 
monolitnu uniformnost radnog djelovanja već 
je dosegnuo razine koje pojedina svijest, u 
strogom smislu, ne može više kontrolirati. To 
jest, radnik pojedinac se uvijek nalazi 
naspram mogućnosti da padne u neprimjetnu 
zamku, u kojoj će na koncu trampiti svoju 
borbenost, mada potencijalnu, za sitne 
pogodnosti, koje su nekada bile 
samoodređene i mogle su se stoga smatrati 
dijelom velikog pokreta borbe protiv rada, 
danas, budući da su dozvoljene, 
predstavljaju jedan od aspekata rada, upravo 
onog koji sadrži najhitnija obilježja nadzora i 
osvajanja. 

Ako se moramo igrati našim životima i u 


našim životima, moramo prije naučiti i 
moramo mi sami utvrditi pravila igre, ili 
moramo zacrtati ova pravila tako da su nama 
jasna, a nerazumljivi labirinti drugima. Ne 
možemo tvrditi, uopćeno, da igra s pravilima i 
dalje predstavlja rad (mada je istinito, kao što 
smo rekli), a kad nestanu ta ista pravila da se 
radi o slobodnoj igri te stoga oslobađajućoj. 
Odsutnost pravila nije sinonim slobode. 
Prisutnost nametnutih pravila, čije je izvršenje 
podvrgnuto nadzoru i kaznama, sinonim je 
ropstva. A rad je uvijek bio to i neće nikada 
moći biti nešto drugo, iz svih navedenih 
razloga i onih koje smo zaboravili navesti. 
Međutim, odsutnost pravila može se pretvoriti 
u drugačiju tiraniju, možda i goru. Ako je 
slobodan dogovor pravilo, ja ga namjeravam 
poštivati, a istovremeno očekujem da ga i 
ostali, moji drugovi u dogovoru, poštuju. 
Nadasve kad se radi o igri mog života i kad je 
moj život u igri. Odsutnost pravila bi me 
odvela u ralje tiranije neizvjesnosti, premda 
je ona danas jeza za moju svakodnevnu dozu 
adrenalina, sutra mi već ne bi mogla 
odgovarati, odnosno, siguran sam da mi ne bi 
više odgovarala. 

Osim toga, pravila slobodno izabrana 
izgrađuju moj identitet, moje biti među 
drugima, ali moje biti pojedinac svjestan 
samoga sebe i željan iskrenosti prema 
drugima, živjeti u svijetu nastanjenom 
slobodnim bićima, vitalno slobodnim, koji su 
u stanju samostalno odlučivati. Štoviše, u 
jednom svijetu koji se kreće prema prividnoj 
slobodi, odsutnosti strogih pravila, barem u 
svijetu proizvodnje. Da nas ne bi još jednom 
očaralo smanjeno radno vrijeme, fleksibilno, 
programirano po volji, plaćeni godišnji 
odmor, egzotičan i personaliziran, da nas ne 
bi prevarila povećanja dohodaka, 
prijevremena umirovljenja, nepovratni krediti 
za samostalne poduzetnosti, potreban nam je 
vlastiti nacrt za uništenje rada, ne smijemo se 
ograničiti na smanjenje šteta zato što je i sam 
kapital zainteresiran za smanjenje šteta, ali 
ne da bi održao na životu radnu snagu nešto 
manje stresnu, nego predmet vlastite tržišne 
ponude, to jest dostatnu potražnju. 

Sad postaju aktualna neka razmatranja koja 
su već izgledala kao dio prošlosti. 

Nemoguće je uništiti mentalitet. U biti, 
profesionalni mentalitet, koji se realizirao kroz 
političko ili obrambeno - sindikalno 
grupiranje, pa čak i u anarhosindikalističkim 
oblicima, nije se mogao uništiti izvana. Nije 
to mogla postići ni sabotaža. Kad je ova 
potonja i korištena, bila je samo sredstvo 
zastrašivanja vlasnika, znak naprednije borbe 
u odnosu na štrajk, da bi se obznanila veća 
odlučnost naspram drugih, ali uvijek spremni 
na obustava napada čim bi zahtjevi bili 
prihvaćeni. 

No, destruktivno sredstvo ne napada posredno 
profit, kao štrajk, već neposredno napada 
proizvodni sustav, na izvoru ili na ušću, 
sredstva proizvodnje ili gotove proizvode, nije 
bitno, ono napada realizaciju na djelu ili već 
okončanu. Što znači da djeluje bez obzira na 
postojanje radnog odnosa, ne napada da bi 
se nešto dobilo, ili samo da bi se nešto 
dobilo, već i, a rekao bih i poglavito, da bi se 
uništilo. A predmet uništavanja je, mada 
ostaje vlasništvo kapitala, ako dobro 
razmislimo, uvijek rad, budući da se radi o 

onom što se dobilo posredstvom rada, 
proizvod, i sredstva proizvodnje i gotovi 
proizvodi. Tek danas bolje razumijemo užas 
koji su osjećali mnogi radnici naspram 
sabotaže. Ovdje govorim naravno o 
radnicima kojima je jedan sasvim ovisnički 
život izgradio teško izbrisiv društveni identitet. 
Osobno sam vidio radnike koji su plakali zbog 
napada na njihovu tvornicu, i djelomično 
uništenu, zato što su na ovom mjestu smrti 
vidjeli izravno napadnut i uništen važan dio 
njihovog života, a taj je život, iako mizeran i 
vrijedan prezira, bio jedini koji su imali, jedini 
koji su iskusili. 

Dakako, za napad je potreban nacrt, to jest 
jedan planski definiran identitet, svjesnost 
namjera, naročito kad te namjere smatramo 
igrom, doživljavamo ih kao igru. A sabotaža 
je fascinantna igra, no ne može biti jedina 
koju bi željeli igrati. Trebamo imati na 
raspolaganju mnoštvo igara, raznovrsnih i 
često međusobno oprečnih, kako bi izbjegli 
da se monotonija jedne od njih ili skup 
pravila pretvori u još jedan dosadan i 
repetativan posao. I voditi ljubav je igra, ali 
ne možemo je igrati od jutra do večeri, zato 
što će preći u banalnost, zato što ćemo se 
osjećati obavijeni mamurlukom koji premda 
nam s jedne strane pruža ugodu, s druge nas 
deprimira, daje osjećaj beskorisnosti. 

Uzeti novac sa mjesta gdje se nalazi također 
je igra koja ima svoja pravila i može 
degenerirati u autoteličnu profesionalnost, 
pretvoriti se, dakle, u puno radno vrijeme sa 
svim svojim posljedicama. No, radi se o 
zanimljivoj i korisnoj igri sa točke gledišta 
jedne zrele svijesti, koja ne prihvaća prijevare 
konzumerizma, uvijek spremnog na 
proždiranje onog što smo uspjeli otrgnuti 
sveopćem ekonomskom sustavu. Ovdje je 
također potrebno prevladati moralnu barijeru 
koju su u nama izgradili, potrebna je fraktura 
koja bi se postavila s one strane problema. 
Posegnuti za tuđim vlasništvom je, i za 
revolucionara, stvarvelikog rizika, ne samo iz 
striktno legalnih razloga, već u prvom redu 
moralnih. Važno je razjasniti ovaj posljednji 
aspekt, zato što se radi o prevladavanju one 
iste prepreke koja je tjerala u plač 
nekadašnjeg radnika pred oštećenom 


tvornicom. Vlasničku smo sakralnost usisali s 
majčinim mlijekom i nećemo je se tako lako 
riješiti. Radije ćemo se doživotno prostituirati 
poslodavcu i zadržati čistu savjest, da smo 
obavili svoju dužnost, da smo i mi, iako 
skromno, pridonijeli stvaranju BDP-a, iz kojeg 
će punim rukama grabiti političari koji se 
brinu o sudbini nacije, koji će pravodobno 
raspršiti sve skrupule da bi prisvojili ono što 
smo mi s naporom akumulirali. 

Međutim, osnovni aspekt nacrta za uništenje 
rada je vezan za najvišu moguću razinu 
kreativnosti. Sto će nam novac svih banaka 
koje ćemo uspjeti opljačkati ako se sve što 
znamo učiniti svodi na kupovinu velikog 
automobila, izgradnju lijepe kuće, odlazak u 
disko-klub, gomilanje beskorisnih potreba i 
smrtno dosađivanje do iduće pljačke. Sto u 
biti sistematično čine brojni pljačkaši banaka 
koje sam upoznao u zatvoru. Ako mnogi 
drugovi koji su čitav život u besparici smatraju 
da je to način na koji će zadovoljiti neke 
svoje hirove, neka izvole, pronaći će gubitak 
iluzije jednak svakom drugom poslu, možda 
kratkoročno neisplativom, ali zacijelo nešto 
manje opasnom, dugoročno gledano. 
Zamišljati odbijanje rada kao apatično 
prihvaćanje neaktivnosti je posljedica 
pogrešne predodžbe koju svi robovi rada 
imaju o osobama koje nisu nikada u životu 
radile. Ovi potonji, takozvani privilegirani 
rođenjem, nasljednici ogromnih imovina, 
gotovo uvijek su neumorni radnici koji svoje 
snage i svoj intelekt koriste za izrabljivanje 
drugih te za gomilanje bogatstva i prestiža, 
većih no što su naslijedili. No, i kad bi se 
ograničili na brojne primjere rasipanja 
imovinom, o kojima nas žuti tisak 
pravovremeno obavještava, morali bi ipak 
priznati da se i ovaj očajan soj trudi oko svog 
posla, oko svojih dosadnih društvenih odnosa 
i živi u strahu od otmica i agresija. I to je rad, 
i budući da se obavlja po svim pravilima 
prinudnog rada postaje pravi i istinski posao, 
gdje je izrabljivač ovih izrabljivača, 
naizmjenično, ili osobna pohlepa ili vlastiti 
strah. 

Ipak, mislim da rijetki smatraju odbijanjem 
rada prihvaćanje smrtne dosade, stalnu 
neaktivnost u obrambenom stavu da bi 


Peter Gelderloos: Kako nenasilje štiti državu, Što čitaš?, Zagreb, 2010. 

Kako nenasilje štiti državu 

Pitanje nasilja i nenasilja stalno je prisutno unutar društvenih pokreta, a podjela na te dvije 
strategije i taktike predstavlja problem koji prelazi u ideološki sukob, dok Peter Gelderloos 
poziva na različitost taktika, tako da niti jedna nije isključena ili jedina prihvatljiva. 

Društveni pokreti na zapadu već desetljećima gotovo bez iznimke prihvaćaju doktrinu i 
ideologiju pacifizma pa su današnji prosvjedi organizirani u suradnji s državom i njenim 
službama, što često znači da organizatori ne reagiraju na policijsko nasilje ili čak računaju na 
njega. 

Ono što još više zabrinjava je da protivnici rata, okupacija i imperijalizma prestaju iskazivati 
solidarnost s pokretom otpora u okupiranoj zemlji, ukoliko on preraste u oružani sukob ili na 
drugi način izađe izvan okvira nenasilne/pacifističke ideologije. 

Za anarhiste, sama država je nasilje, što znači da je država u stalnom sukobu s većim dijelom 
društva. Kako nenasilje štiti državu zato otvara pitanja učinkovitosti nenasilja u borbi protiv 
ugnjetavanja, zašto je pacifizam patrijarhalan i rasistički i, konačno, štiti li nenasilje državu? 
Sto čitaš? ovim izdanjem otvara raspravu koja je kod nas, baš kao i drugdje u "zapadnom" 
svijetu postavljena na isti način i koristi iste jednostavne argumente, gdje je nasilje koje 
provodi država prihvatljivo ako je legalno, dok je svaka obrana od tog nasilja neprihvatljiva i 
kontraproduktivna. 

Knjigu možete nabaviti u većini knjižara ili od direktno od izdavača na www.stocitas.org 


izbjegli tuđe zamke koje bi ih mogle ponukati 
da nešto učine uz poticanja i laskanja, iako 
ne više u ime potrebe, nego, recimo, ideala 
ili osobne privrženosti ili prijateljstva ili tko 
zna koje druge vragolije koja bi mogla 
naškoditi postignutom uvjetu potpunog 
zadovoljstva. 

Ovakva situacija je besmislena. 

Naprotiv, smatram da se odbijanje rada može 
identificirati, kao prvo, sa željom da činimo 
stvari koje volimo, dakle sa kvalitativnom 
transformacijom prinudnog rada u slobodno 
djelovanje, to jest u akciju (o navedenoj sam 
temi napisao, prije mnogo godina, dugačak 
članakobjavljen u prvom broju časopisa 
"Pantagruel", koji je s mnogih aspekata još i 
danas valjan). No, aktivan uvjet, slobodno 
djelovanje ne dostiže se jednom zauvijek. Ne 
može nikada pripadati situaciji koja je izvan 
nas, koja se sručila na nas, kao na primjer 
veliko nasljedstvo ili prihod opljačkane 
banke. Ove zgode mogu biti šansa, 
slučajnost, željena ili ne, koja može, a i ne 
mora biti slučajna, koja može pomoći 
usavršavanju nacrta u tijeku, ali ne može biti 
završni i determinirajući uvjet. Kad bi ovom 
nacrtu nedostajao zamisao života, u 
najdubljem smislu riječi, nikakva svota novca 
neće nas nikada osloboditi potrebe za radom, 
to jest prinudnog rada, potaknuti novom 
vrstom potrebe, koja neće više biti bijeda već 
dosada, ili postignuta društvena pozicija, ili 
želja za sve većim količinama bogatstva ili 
pak čitav spektar simbola društvenog statusa 
prikladan novostečenom bogatstvu. 

Dilema se rješava produbljenjem vlastitog 
kreativnog nacrta ili, rečeno drugim riječima, 
razmatranjem pitanja "što učiniti s vlastitim 
životom i sa sredstvima koje prisvajamo bez 
rada?". Ako želimo uništiti rad potrebno je 
izgraditi putove individualnog i kolektivnog 
eksperimentiranja, koje uzimaju u obzir rad 
samo u svrhu njegovog brisanja iz realnosti 
mogućih stvari. 

Alfredo M. Bonanno 

[Prvo talijansko izdanje: časopis Anarchismo, 
br. 73, svibanj 1 995., Catania, Italija] 

(s talijanskog prevela Erika Preden) 

Slobodno obrazovanje za anarhiste predstavlja jedan od temelja stvaranja slobodnog društva 

Anarhizam i obrazovanje 


Prvi anarhistički mislioci, poput Godwina, 
smatraju obrazovanje osnovnim faktorom 
društvene promjene i najvažnijim sredstvom 
postizanja društva bez države. Radi se o 
ostavštini prosvjetiteljske filozofije (a 
najviše o Helvetiusovoj misli) koju su dijelili 
i socijalisti utopisti (Fourier, Owen itd.). 

I za Bakunjina obrazovanje nosi veliku 
važnost, ali, kao i Marx, smješta ga u 
kontekst klasne borbe i društvene revolucije 
i ne može ga smatrati jedinim sredstvom 
društvene promjene. 

Bakunjin naglašava beskorisnost i 
neumjesnost truda pozitivista i utilitarista (i 
cjelokupne progresivne buržoazije) u 
stvaranju škola i promicanju obrazovanja 
naroda: prije pružanja obrazovanja potrebno 
je osigurati kruh, odjeću i stanovanje, ono što 
većini narodnih klasa nedostaje. Zato će 
svakom logičkom umu koji dobro poznaje 
realnost biti potrebno najprije tražiti društvenu 
promjenu (koja će za istinito ostvarenje 
morati biti radikalna i posljedica revolucije) i 
tek će se kasnije moći razmišljati o odgoju i 
obrazovanju naroda. 

Takav postupak ipak nije nezavisan pošto 
skoro svi anarhisti (i sam Bakunjin) smatraju 
da se revolucija ne može postići bez 
određene revolucionarne svijesti i zahtijeva 
barem minimum odgoja i obrazovanja. Zato 
Bakunjin ustraje na istovremenoj potrebi 
obrazovanja masa i pretvaranja crkvi u škole 
ljudske emancipacije; zato je jedna od 
prvenstvenih potreba Prve Internacionale bilo 
cjelovito i egalitarno obrazovanje; zato je 
Komuna i u vrijeme krvavih borbi nastavljala 
s osnivanjem laičkih i humanističkih škola za 
parišku djecu; zato radničke organizacije s 
anarhističkim sklonostima (kaoCNT u 
Španjolskoj) ne zanemaruju ni u najtežim 
trenucima stvaranje osnovnih škola za 
obrazovanje radnika i njihove djece. 


Slobodarska pedagogija polazi od ideje da 
dijete (učenik) nije ničije "vlasništvo", ni 
roditeljsko, ni državno, ni crkveno i da 
pripada, kako kaže Bakunjin, samo svojoj 
budućoj slobodi, ili kako radije govore drugi, 
svojoj sadašnjoj slobodi. 

Temelj svake anarhističke pedagogije je 
očito sloboda. Svako prisiljavanje i svako 
nametanje ne samo da sačinjavaju kršenja 
učeničkog prava, već deformiraju i njegovu 
dušu za ubuduće i sudjeluju u stvaranju 
strojeva ili robova, umjesto slobodnih ljudi. 
Geslo anarhističke škole je, shodno tome: 
"Prema slobodi čovjeka kroz slobodu djeteta", 
lako u tumačenju ovog principa ima različitih 
mišljenja (od Bakunjinovog koji smatra da je 
potrebna upotreba izvjesne doze autoriteta za 
formiranje čvrstog i discipliniranog karaktera 
kod djeteta, do Tolstojevog i drugih 
današnjih pedagoga koji potpuno odbacuju 
svaku prisilu i nametanje) općenito se 
anarhisti slažu u odbacivanju svih 
tradicionalnih pedagoških obrazaca, upravo 
zbog njihovih autoritarnih i prisilnih 
karakteristika. 

Ovakvoj su se pedagogiji znatno približili već 
od zadnjih godina XIX stoljeća pa sve do 
današnjih dana neki pedagozi kojima je u 
principu nepoznat anarhizam kao ideologija i 
kao društvena politička filozofija. Radi se na 
primjer o onima koji su osnovali u Hamburgu 
i drugim njemačkim gradovima 
Gemeinschaftschule (školske zajednice), 
Kinderheim Baumgarten (voćnjak djetinjstva) 
u Beču, Kearsley School itd.; radi se o 
osobama kao što su Ellen Key, Berthold Oto, 
A. S. Neill, itd. 

Osnovni problem s kojim se izričito 
anarhistička pedagogija mora suočiti je 
upravo sadržaj anarhističke nastave. 

Većina anarhističkih pedagoga se opredijelila 
da kršćansko ili liberalno poimanje svijeta, 
koje uobličuje čitavu nastavu u tradicionalnoj 



školi, zamjeni za 
"znanstveno" koje 
je općenito više 
naučno i 
materijalističko. 

Učenje povijesti i 
društvenih 
znanosti sadrži 
otvorenu kritiku 

države, crkve, obitelji; temelji se na ideji 
klasne borbe ili točnije na borbi izrabljivanih i 
potlačenih protiv vladajućih klasa i grupa; ne 
izbjegavaju direktne napade protiv 
kapitalizma, buržoazije, klera, vojske, itd. 
Ovakvo rješenje, koje sadrži Escuela Modema 
od Francisca Ferrera, približuje slobodarsku 
pedagogiju marksističkoj. Radi se o klasnom, 
socijalističkom, čisto ideološkom poučavanju. 
Drugi anarhistički pedagozi, kao Ricardo 
Mella u Španjolskoj, smatraju da jedna prava 
slobodarska škola mora biti neutralna prema 
bilo kakvoj filozofiji i poimanju svijeta, ne 
smije biti ni materijalistička ni duhovna, ni 
ateistička ni teistička itd. Osnovni će zadatak 
ove škole biti oblikovanje ličnosti sa velikom 
nezavisnošću i kritičkim duhom, koja će biti 
sposobna sama odlučiti o ovim i svim drugim 
teoretskim i praktičnim problemima s kojima 
će se morati suočiti kao odrasla osoba. S tog 
se stajališta približuju institucijama kao što je 
Sumerhill. 

U svakom slučaju anarhistička pedagogija 
smatra obaveznim popunjenje intelektualnog 
rada s manualnim; ustraje u vrijednosti 
osobnog i direktnog eksperimentiranja; 
ocjenjuje igru (ali ne i čisto natjecateljski 
sport) kao odlično odgojno sredstvo; teži 
ukidanju ispita, ocjenjivanja, akademskih 
natjecanja, nagrada i kazni, dok potiče 
solidarnost, radoznalost, želju za znanjem, 
slobodu razmišljanja, pisanja, konstruiranja, 
itd. 

Angel J. Cappelletti 


Alfredo Maria Bonanno: Anarhistička tenzija/Kritika sindikalizma / Oružana radost, 

Što čitaš?, Zagreb, 2010. 

Strategije napada 

Alfredo Maria Bonanno već više od četredeset godina predstavlja izazov pokušajima 
normalizacije i kontrole društvenih pokreta, a kroz svoje teorijske tekstove i aktivnosti žestoko se 
suprotstavlja svim oblicima moći, autoriteta i ugnjetavanja. Uz to, prepoznaje važnost stalnog 
razvoja anarhizma i anarhističkih ideja, čemu daje važan doprinos kroz svoje radove, a u ovoj 
knjizi Što čitaš? predstavlja tri naslova. 

Anarhistička tenzija je transkript govora održanog tijekom devedesetih u kojem, između ostalog, 
iznosi svoje viđenje anarhizma kao žive ideje koju ne čini teorija zapisana na papiru već ljudi 
koji tu ideju žive svaki dan i streme njenom ostvarenju. 

Kritika sindikalizma je upravo ono što sam naslov govori. Donosi prikaz razvoja sindikalističkih 
ideja i različitih smjerova sindikalizma, kao i onoga što ih sve povezuje, sve jasno izneseno uz 
niz primjera iz prošlosti i sadašnjosti kapitalističkog razvoja. 

Oružana radost je nastala kao tekst u specifičnom trenutku talijanske povijesti, no i danas, uz 
nužne napomene u predgovoru, predstavlja tekst koji autor ne bi mijenjao. 

Uz prijevode originalnih tekstova konjiga sadrži i prijevode nekoliko predgovora različitim 
izdanjima u kojima autor govori o kontekstu u kojem su tekstovi nastali, reakcijama tada i 
prilikom kasniji izdanja, te skreće pažnju na promjene koje su se dogodile ili koje su sami 
tekstovi predvidjeli. 

Knjigu možete nabaviti u većini knjižara ili od direktno od izdavača na www.stocitas.org 


Alfredo Maria Bonanno 

Anarhistička tenzija 
Kritika sindikalizma 
Oružana radost 

Nakon dvadeset godina časopis nije izgubio na aktualnosti i sad je opet dostupan 

V 


Časopis Insurrection dostupan na internetu 


Časopis Insurrection, koji je izlazio 
tijekom osmadesetih godina i koji je 
uređivala Jean Weir iz Elephant 
Editions, digitaliziran je i dostupan na 
internetu, pa nakon više od dva 
desetljeća nastavlja živjeti u novom 
formatu. 

Ono što Insurrection čini važnim je 
kombinacija vijesti i izještaja o 
pobunama i represiji, dok je istovremeno 
donosio teorijske tekstove, analize i 
promišljanja anarhsitičkih ideja i 
metoda, zbog čega predstavlja jedan od 
važnih i kvalitetnih doprinosa kao 
revolucionarna anarhsitička publikacija 
čiji utjecaj se osjeća i danas. 

Insurrection je svakako najpoznatiji zbog 
prvih tekstova na engleskom jeziku koji 
su govorili o osnovnim stavovima 
insurekcionističkog anarhizma, teoriji i 
metodologiji koja je nastajala u to 
vrijeme. 

Tematski je pokrivao širok raspon tema: 
direktnu akciju, strategije, organizaciju, 
pobune, antimilitarizam, zaštitu okoliša, 
pitanja proizvodnje, bliskoistočni sukob i 


slične teme, čime je svakako 
ispunjavao svoju osnovnu funkciju, a to 
čini i danas, jer dvadeset godina nakon 
svog objavljivanja i dalje predstavlja 
inspiraciju za antiautoritarnu i 
antikapitalističku borbu u svijetu. 
Dodatnu vrijednost čaospisu daje 
činjenica da je grafički urednik bio 
Clifford Harper, poznat prvenstveno po 
svojim ilustracijama i knjizi Anarija - 
grafički vodič, koji je časopisu dao 
prepoznatljiv vizualni identitet. 

Zbog svega ovoga i činjenice da 
tiskanih kopija časopisa više gotovo i 
nema, te zbog raznih "antikvara" koji 
postojeće kopije prodaju kao "raritete", 
od sad su svi brojevi dostupni kao pdf i 
slobodno ih možete skinuti, printati i 
širti dalje. 

U svijetu zagušenom informacijama 
Elephant Editions širi svoja izdanja 
namjenjena osobama koje ne žele 
ništa drugo već kraj ovog sistema i 
početak puta u slobodu i anarhiju. 
Insurrection možete pronaći na 
http://325.nostate.net 



Napredak... 



Ispod pločnika možete pronaći u: 


ZAGREB :: književni klub Booksa, Martićeva 14d//knjižara Jesenski iTurk, 
Preradovićeva 5 // knjižara Meandar, Kaptol centar// knjižara Planetopija, Ilica 72 // 
Superknjižara, Rooseveltov trg 4 // net kulturni klub Mama, Preradovićeva 1 8, // Roko 
i Cicibela, Frankopanska 1 //ČAKOVEC :: knjižara VBZ, Kralja Tomislava 3 // 
KARLOVAC :: Domaći, Struga 1 //PULA :: knjižara Castropola, Zagrebačka 14//MP 
Hacklab, Gajeva 3//RIJEKA :: infoshop Škatula, Delta 5//SPLIT :: infoshop Dislexia, 
Klub Kocka, Savska bb // ZADAR :: Smart shop, Stomorica 2 //Z.V.U.K., Rikarda 
Jeretova Katalinića 5 // ...i raznim javnim događanjima... Ukoliko ste u mogućnosti 
distribuirati Ispod pločnika, javite se i poslati ćemo vam željeni broj primjeraka... 



Grupe i projekti 

U svakom broju objavljujemo listu kontakata grupa i 
projekata koji su aktivni, informativni, potiču 
samoobrazovanje... 

325 

http://325. nostate. net 

Anarchist Library 

http://theanarchistlibrary.org 

Anarhistički sajam knjiga u Zagrebu 

http://www.ask-zagreb.org 

Angry News From Around The World 

http://sysiphus-angrynewsfromaroundtheworld.blogspot.com 

Infoshop Dislexia 

Klub Kocka, prvi ulaz desno. Savska bb, Split 
e-mail: infoshop_dislexia@net.hr 

Fire to the Prisons 

http://firetotheprisons.angelfire.com 

From the Greek Streets 

http://www.occupiedlondon.org/blog/ 

Slobodarska knjižnica i čitaonica Roko i Cicibela 

Frankopanska 1 (u dvorištu), Zagreb 

Infoshop Škatula 

Delta 5 (bivša zgrada lvex-a), Rijeka 
http://skatula.anarhija.org 

Sabotaža pokvarenog sistema 

http://aktivizam. 12.forumer.com 

Izdavačka kuča Što čitaš? 

http ://www. stocitas .org 

Zine Library 

http://zinelibrary.info 


Početna naklada Ispod pločnika je 1500 kopija. Stvarna 
naklada je vjerojatno i veća, ali nemamo uvid u ukupan 
broj kopija koje nastanu nakon početne naklade. 





